Veče poezije na Letnjoj sceni Univerziteta u Kragujevcu - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Ostalo Veče poezije na Letnjoj sceni Univerziteta u Kragujevcu\nU četvrtak, 11. jula 2019. godine u 20:00 časova, na Letnjoj sceni Univerziteta u Kragujevcu, istaknuti srpski pozorišni, televizijski i filmski glumac Nebojša Ilić govoriće stihove koje su napisale njegove kolege. Veče poezije „Glumci pesnici“ Nebojša Ilić, srpski pozorišni, televizijski i filmski glumac, prirediće kragujevačkoj publici premijerno veče tokom kojeg će govoriti stihove svojih kolega glumaca.\nPoezija verovatno predstavlja najviši stepen intime jednog umetnika, nešto što izlazi iz okvira onog, što najčešće po tabloidima, ili u najboljem slučaju kafanskim pričama, saznajemo o njima. Fenomen da glumci pišu poeziju postaju još zanimljiviji kada se vide dometi takve poezije. Sa ovakvom idejom Ilić je ušao u projekat koji nesebično predstavlja tokom svih večeri na gostovanjima širom Srbije, a kragujevačka publika će imati priliku da u prelepom ambijentu Letnje scene Univerziteta u Kragujevcu uživa u interpretaciji tekstova bardova srpskog glumišta.\n„Oni su čitavog života govorili tuđe reči, pa i poeziju, a svoju su stidljivo pisali i ćutali“ – Nebojša Ilić.


Visok poraz Napretka u Surdulici - KruševacGrad\nI ove subote fudbaleri Napretka su ostavili bled utisak, dozvolivši da ih Dinamo iz Vranja, iako poslednjeplasirani tim na tabeli, pobedi u Surdulici sa čak 4:0 (1:0)\nDa su tek bleda senka tima iz prvog dela prvenstva Super lige, fudbaleri Napretka pokazali su i u utakmici protiv Dinama. Doduše, upozoravao je šef struke Napretka Milorad Kosanović da pozicija na tabeli – na kojoj je ekipa iz Vranja poslednja – ne sme da zavara, tim pre što se Dinamo preporodio dolaskom Saše Ćurčića u klub, ali to svakako nije opravdanje za još jedan slab nastup Kruševljana, koji ni posle trećeg kola drugog dela prvenstva Super lige fudbaleri Napretka ne znaju za pobedu, ali ni postignuti gol.\nDomaće je ka pobedi poveo Popović u 40. minutu, pa se na odmor otišlo sa minimalnom i svakako dostižnom prednošću Dinama, ali je u nastavku trijumf sa dva gola, u 51. i 74. minutu, overio Dimitrov, a Stevanović pet minuta pred kraj utakmice samo formalizovao pitanje pobednika.\nFudbaleri Napretka ostaju sa 33 boda – pri čemu sa samo jednim osvojenim u tri prolećna kola – na šestom mestu tabele, ali su već 6. marta pred novim iskušenjem. U 25. kolu super lige gostovaće ekipi Čukaričkog koja je četvrta na tabeli i u aktuelnom kolu pobedila je na gostovanju Spartak.\nNova protestna okupljanja „Jedan od pet miliona“ u Aleksandrovcu i Brusu\n7. decembra 2021., 22:46


NAPAD: Uhapšeni ispred manastira Visoki Dečani | Skandalozno\nSPREČEN NAPAD: Ispred manastira Visoki Dečani uhapšena četvorica naoružanih islamista!\nIspred glavne kapije manastira Visoki Dečani uhapšena su četvorica naoružanih islamista i istraga je u toku, rekao je danas iguman tog manastira Sava Janjić.\nTa četvorica kosovskih Albanaca iz četiri različita dela Kosova – Gnjilana, Uroševca, Prizrena i Djakovice, uhapšena su sinoć oko 21 sat ispred glavne kapije manastira u belom “golfu” sa registarskim tablicama Uroševca, precizirao je on.\nOtac Sava je dodao da je u zajedničkoj akciji kosovske policije i KFOR-a, nakon legitimisanja i pretresa vozila, otkriveno da su uhapšeni posedovali “kalašnjikov” sa tri okvira municije i pištolj, a u vozilu je nađena i literatura islamističke sadržine.\nBudite prvi sa komentarom na članku "SPREČEN NAPAD: Ispred manastira Visoki Dečani uhapšena četvorica naoružanih islamista!"


Energetski sporazum između Srbije i Rusije je bio dobar i pojedini predstavnici Vlade ne bi trebalo da obmanjuju javnost oko toga, izjavio je danas predsednik Socijaldemokratske stranke Boris Tadić, ali je naglasio da posle odustajanja od "Južnog toka" treba tražiti reviziju tog energetskog sporazuma.\nTadić je na konferenciji za novinare rekao da zbog odustajanja od "Južnog toka" treba tražiti reviziju energetskog sporazuma tako da se Srbiji kroz različite ugovore sa Rusijom nadoknadi sve ono što je izgubila time što "Južni tok" neće proći preko naše teritorije.\nTadić, koji je kao tadašnji predsednik Srbije potpisao energetski sporazum sa Rusijom, objasnio je da ruska strana nije dozvolila u pregovorima da se ubaci bilo kakva zaštitna klauzula kojom bi se Srbija zaštitila u slučaju da ne dođe do izgradnje tog gasovoda.\nTadić je istakao da ta klauzula nije bila moguća zbog toga što je Srbija bila slabija strana u pregovarima sa partnerima iz Rusije i zbog toga što je naš naftni sektor bio pred kolapsom i bila nam je neophodna investicija strateškog partnera - "Gasproma".\nOdgovarajući na pitanje da li bi sada, da je na čelu države, potpisao takav energetski prorazum, Tadić je rekao da je bilo više razloga "za" nego protiv da se taj sporazum potpiše, jer se radilo o energetskoj bezbednosti Srbije ulaskom strateškog partnera u NIS, koji u tom trenutku niko drugi osim "Gazproma" nije hteo.\n- A "Južni tok" bez energetskog sporazuma ne bi prošao kroz Srbiju već kraćom trasom preko Rumunije i Bugarske do Austrije - rekao je Tadić i dodao da bi Srbija bez tog sporazuma sada uvozila gorivo, javni dug bi bio veći i ne bi imala nikakve prihode od rudne rente na eksploataciju nafte.\nTadić je rekao da je veoma važno da se zna kakav je tačno stav Vlade Srbije po pitanju energetskog sporazuma sa Rusijom i odustajanja od izgradnje "Južnog toka".\nKako je rekao, "(premijer Aleksandar) Vučić je istakao da je energetski sporazum dobar, a potpredsednica Zorana Mihajlović da je loš, pa je važno da se zna šta vlada misli - da li ono što kaže Vučić ili Mihajlović ili Mihajlović optužuje Vučića".\nTadić je ocenio da je najava raskidanja međudržavnih sporazuma između Rusije i zemalja članice "Južnog toka" loša i dodao da je teško reći da li se radi o konačnoj odluci ruske strane da odustane od "Južnog toka", jer, kako je istakao, takva odluka ima i odredjenu taktičku dimenziju.\nOn je ukazao da postoje interesi i Rusije i Evropske unije za sradnju u gasnom sektoru zbog porasta potražnje u Evropi za tim energentom, a ni Rusija, kako je rekao, ne može sav gas da izveze u Kinu.\nTadić je istakao da Srbija osim diverzifikacije pravaca snabdevanja gasom iz Rusije treba da radi i na obezbeđivanju alternativnih gasnih izvora kao što je, na primer, onaj iz Azerbejdžana na koji bi mogli da se priključimo preko gasne konekcije Niš-Dimitrovgrad i zbog toga bi trebalo da se uključi u te pregovore.


► Sindikat Kragujevca traži od Vlade Srbije da spreči širenje zaraze u\n"Tražimo da se zabrani rad svim poslodavcima koji ne mogu da obezbede uslove za zaštitu od epidemije", napisao je ŠS Kragujevca.\nSindikat je ukazao da "onaj ko voli ovaj narod, morao bi da donese odluku o prekidu rada svih delatnosti koje nisu bitne za obezbeđivanje osnovnih potreba za život građana".\nTakođe je rečeno da je "sramota" što Vlada za tri meseca trajanja epidemije nije donela obavezujuće uslove za poslodavce i radnike koji moraju da rade.\n"Kao posledica te neodgovornosti su desetine zaraženih radnika u našem gradu. Ukoliko to ne učinite, bićete odgovorni za sve zaražene, njihov bol i gubitak života", upozorio je sindikat.\nSindikat je naveo i da se "još niste dogovorili" ko kontroliše primenu zaštitnih mera u proizvodnim halama i kancelarijama - da li inspekcija rada ili sanitarna inspekcija.\n"Zapravo nemaju šta ni da kontrolišu, jer ništa obavezujuće niste doneli", navodi se u otvorenom pismu.\nŠS je ocenio da odluke Vlade "dele radnike na važne i nevažne" jer su "vrata zatvorili sudovi, poreske uprave i druge državne službe, dok su fabrička vrata širom otvorena".\n"Prestanite više da brinete o kafićima i noćnim klubovima - tamo se ide radi obesti, ne mora se, a u fabrike da se zaradi za život. Razdvojite bitno od nebitnog", zaključuje se u otvorenom pismu koje je potpisao predsednik ŠS Kragujevca Jugoslav Ristić.\nsavez samostalnih sindikata /


Ekonomija - Arhiva vesti 02.05.2010 - Naslovi.net\nEkonomija » Arhiva vesti za nedelja 02. maj 2010\nB92 nedelja, 2. maj 2010.\nBrisel, Vašington, Atina -- Ministri finansija 16 zemalja evrozone i Međunarodni monetarni fond usvojili su plan trogodišnje finansijske pomoći Grčkoj, u iznosu od 110 milijardi evra. Predsedavajući Evrogrupe Žan-Klod Junker, rekao je da, pre nego što Grčka, zahvaćena dužničkom krizom koja je... »\nEMG: Grčkoj odobrena pomoć od 110 milijardi evra\nRTS: Postignut dogovor o pomoći Grčkoj\nIzgradnja oko 5.000 jeftinih stanova na prostoru beogradske kasarne "Stepa Stepanović" počeće, najverovatnije, krajem avgusta ili početkom septembra, izjavio je sekretar Udruženja za građevinsku industriju u Privrednoj komori Srbije (PKS) Goran Rodić. "Mislim da će Ministarstvo za životnu sredinu i... »\nB92: Na leto 5.000 stanova na Voždovcu\nBlic: Rodić: Izgradnja jeftinih stanova počinje krajem avgusta\nAvramović: Smanjenje poreza na plate povećaće zarade\nBEOGRAD - Predsednik Unije poslodavaca Srbije Stevan Avramović izjavio je da bi smanjenje poreza na plate doprinelo povećanju zarada radnika. On je agenciji Beta rekao da je Unija poslodavaca Vladi Srbije već ukazivala na to da je potrebno smanjiti porez na plate. "Poslodavac daje istu bruto platu,... »\nB92: Avramović: Manji porez, veće plate\nS media: Avramović: Manji porez, veće plate\nTrgovinski suficit sa CEFTA veći od 252 miliona dolara\nBeta nedelja, 2. maj 2010.\nBEOGRAD, 2. maja 2010. (Beta) - Srbija je sa zemljama CEFTA sporazuma u prva tri meseca ove godine ostvarila suficit od 252,5 miliona dolara, objavio je Republički zavod za statistiku.\nKako se navodi, izvoz Srbije u CEFTA region iznosio je u prvom tromesečju 558,2 miliona dolara, a uvoz 305... »\nEMG: Trgovinski suficit sa CEFTA veći od 250 miliona dolara\nS media: Trgovinski suficit sa CEFTA veći od 252 miliona dolara\nAprilska inflacija u Srbiji, merena indeksom cena na malo, bila je 1,1 odsto, pokazali su podaci Republičkog zavoda za statistiku. U prva četiri meseca ove godine inflacija je bila 4,2 odsto, a u odnosu na april prošle godine cene na malo povećane su za 7,4 procenta. Troškovi života u Srbiji u... »\nBlic: Troškovi života u aprilu porasli za 0,6 odsto\nVesti online: Aprilska inflacija u Srbiji 1,1 odsto\nPrioritet završetak osnovne škole\nProkuplju je ove godine iz sredstava Nacionalnog investiciong fonda pripalo 40 miliona dinara, a prioritet će biti završetak zgrade Osnovne škole u selu Mala Plana, rekao je predsednik opštine Milan Arsović. On je rekao da će za školu iz NIP-a biti izdvojeno 13,5 miliona dinara, 16 miliona dinara... »\nBeta: Prioritet završetak osnovne škole\nAutoput do južnog Jadrana do 2015.\nPODGORICA - Ministarka za Nacionalni investicioni plan Srbije Verica Kalanović izjavila je da bi autoput Beograd - južni Jadran trebalo da bude završen do 2015. godine i najavila da će na leto početi izgradnja prve deonice od Uba do Lajkovca. U intervjuu za podgoričke "Vijesti", Kalanovićeva je... »\nB92: Kalanovićeva: Autoput do 2015.\nMondo: Kalanović: Autoput do Jadrana do 2015. godine\nMedvedev naredio stvaranje velikog finansijskog centra\nPredsednik Rusije Dmitri Medvedev naložio je ruskoj vladi, Centralnoj banci i vlastima Moskve da počnu da rade na stvaranju velikog finansijskog centra u toj zemlji, saopšteno je danas iz Kremlja. Predsednički savet za finansijski razvoj udružiće se sa vladom Moskve kako bi zajedno pripremili plan... »\nEMG: Medvedev traži stvaranje velikog finansijskog centra\nPlate u Loznici znatno ispod proseka\nLOZNICA, 2. maja 2010. (Beta) - U Loznici je prosečna neto plata u martu bila 24.017 dinara, što je 9.491 dinar manje nego republički prosek za taj mesec, podaci su Republičkog zavoda za statistiku.\nPrema tim podacima, među osam opština Mačvanskog okruga, niže zarade imali su jedino zaposleni u... »\nS media: Plate u Loznici znatno ispod proseka\nVeći troškovi - od grejanja do sahrana\nOTAVA, 2. maja 2010. (Beta) - Život u najvećoj i najrazvijenijoj kanadskoj provinciji Ontario znatno će biti skuplji od 1. jula, kada će na snagu stupiti odluka o ujedinjenju federalne i provincijske takse na mnoge robe i usluge.\n"Uplatite troškove sahrane pre 1. maja pa, ako umrete posle 1. jula,... »\nS media: Veći troškovi - od grejanja do sahrana


Biljani Srbljanović uručena Povelja za građansku hrabrost - iBalkan.net\nDramskoj spisateljici danas je uručena Povelje za građansku hrabrost “Dragoljub Stošić”, koju tradiconalno dodjeljuju Kuća pravde Strazbur i Unija sindikata. Povelja koja se dodjeljuje u znak sjećanja na sindikalnog lidera i borca za demokratiju Dragoljuba Stošića, Srbljanovićevoj je uručena na svečanosti u Medija centru. Čupić je, obrazlažujući odluku žirija, rekao da Srbljanovićeva predstavlja primjer kako pojedinac treba da izražava gradjansku neposlušnost prema vlastodršcima. On je, uz napomenu da Srbljanovićeva to pokazuje skoro dvije decenije, ukazao da se ona ne miri sa političkim moćnicima koji žele da gospodare našim životima. Srbljanovićeva je istakla da to što je dobitnik Povelje koje nosi ime Dragoljuba Stošić za nju ozbiljna čast i u vremenu kada se za hrabrost smatra i najmanja kritika vlasti i njihovih satelita.\nOna je, podsetivši na reči Stošića o petookrobarskim promjena, ocijenila i da se sada dobro vidi da se 5. oktobar nije ni desio. Stošić, koji je preminuo u oktobra 2007, bio je predsednik Sindikata vozača Gradskog saobraćaja Beograd sredinom devedesetih godina prošlog vijeka, kad je taj sindikat bio jedan od simbola borbe protiv tadašnjeg režima. Više puta bio je hapšen, stalno proganjan, a ostao je zapamćen po tome što nikada nije pristajao na lažne kompromise.\nTu povelju dobili su i Predrag Koraksić Koraks, Vukašin Obradović, prof. dr Dragana Jovanović, Vladimir Radomirović, Ljubomir Živkov, Tanja Janković, Čedomir Čupić, Nacionalna koalicija “Razvoj DA, površinski kopovi NE” iz Lubina i Aida Ćorović.\nBeograd Biljana Srbljanovic Medija centar nagrada Pescanik\nPoraz Bešiktaša, Galatina odmazda, Fenerov izlet i Trabzonova sramota za kraj\nSARAJEVSKE LEGENDE: Turbe „Sedmero braće“\nDnevni horoskop za dan 26.07.2016.\nSarajevski reper Sajfer sa bratom “Pao” s devet kila droge, ostaju iza brave


VOICE: Dva i po miliona evra u Komori medicinskih sestara van kontrole? | Autonomija\nDržavni organi (ne)zainteresovani za zloupotrebe\nVojvođanski ogranak Komore medicinskih sestara i zdravstvenih tehničara Srbije (KMSZTS) zatražio je od Ministarstva zdravlja da hitno, u skladu sa zakonom i svojim ovlašćenjima, uvede privremene mere i raspiše izbore za sve organe Komore, jer se direktorka Komore, kako navode, oglušila o više naloga Ministarstva zdravlja, saznaje Vojvođanski istraživačko-analitički centar (VOICE).\nPrema tim navodima, direktorka nije, zaključno sa 22. decembrom prošle godine, otklonila sve nepravilnosti koje su joj naložene nakon inspekcije koju je sprovela radna grupa ministarstva pre gotovo godinu dana. Inače, od članarina se na godišnjem nivou sakupi oko dva i po miliona evra, a to su sredstva kojima Komora samostalno raspolaže.\nDirektorka Komore Radmila Ugrica je za VOICE demantovala te optužbe, dok u Ministarstvu zdravlja nismo dobili odgovore na postavljena pitanja.\nBez osnova za privremene mere?\nNaime, u dopisu koji je vojvođanski Ogranak KMSZTS poslao Ministarstvu zdravlja 17. januara, između ostalog, navodi se da su „podele, lični interesi i netrpeljivost praktično doveli do blokade rada organa Komore, a time i do bitnog odstupanja od zakonitosti njenog delovanja“. Podseća se i da, prema odredbi čl. 56. st. 2. Zakona o državnoj upravi, ukoliko imalac javnih ovlašćenja i pored višestrukih upozorenja ne počne da vrši povereni posao ili ne počne da ga vrši pravilno ili blagovremeno, nadzorni organ državne uprave preuzima izvršenje posla, najduže na 120 dana.\nRadmila Ugrica potvrđuje da zakon zaista to predviđa, ali „samo ukoliko se ne ispunjavaju zakonom povereni poslovi u Komori“.\n„Mi ispunjavamo sve zakonom određene obaveze na vreme i u roku, izveštavamo i naše orgrane – Skupštinu, i Upravni odbor, i Nadzorni odbor, i Ministarstvo zdravlja. Što se tiče samog izveštaja Ministarstva zdravlja, mi smo odgovorili u roku. Neke manje neusaglašenosti su postojale, neusaglašenosti su otklonjene, pritom te neusaglašenosti nemaju nikakve veze sa poverenim poslovima i javnim ovlašćenjima komore i, što se tiče sadašnje i buduće saradnje, mi nemamo nikakvih problema“, kaže Ugrica i dodaje da nijedna odluka nije doneta na štetu članova KMSZTS.\nNadzorni odbor otkrio malverzacije\nProblem je nastao pre dve godine, nakon redovne kontrole Nadzornog odbora Komore, koja se u skladu sa zakonom sprovodi dva puta godišnje, kada se kontrolišu finansijsko poslovanje i pravni akti Komore. Kako za VOICE ukazuje predsednik Nadzornog odbora Komore Bratislav Žižić, nakon redovne kontrole za 2015. godinu, utvrđene su nepravilnosti, među kojima i to da je direktorka Radmila Ugrica za renoviranje prostorija Komore u Beogradu, umesto pet miliona odobrenih od strane Skupštine KMSZTS, potrošila čak 10,5 miliona dinara. Nakon toga, o izveštaju Nadzornog odbora trebalo je da se izjasne organi Komore, a prvo su prezentovani Skupštini KMSZTS, u aprilu 2016. godine.\n„Bilo je polemike, diskusije, ali niko takav nalaz nadzora nije osporio! Bilo je 116 glasova ‘za’ i četiri uzdržana. I neki od delegata koji su me kasnije tužili za uvredu časti i klevetu tada su takođe glasali za izveštaj. Ako sam nešto loše video, to je moglo jednostavnije da se reši – smenite me s mesta predsednika Nadzornog odbora, ne date mi poverenje, ne podržite izveštaj i tu sve staje. Posle toga možete podnositi krivične prijave i bilo šta drugo“, kaže Žižić. On je precizirao da su nakon te sednice skupštine članovi Komore iz Ogranka Vojvodina potpisali peticiju za opoziv direktorke. Međutim, kako navodi naš sagovornik, direktorka zahvaljujući „pritiscima na delegate“ nije smenjena , zbog čega se 30. maja 2016. godine predsednik Skupštine, predsednik UO i predsednik NO obraćaju Ministarstvu zdravlja s molbom da, u skladu sa zakonom, proveri sve navode o malverzacijama.\nS druge strane, direktorka ističe da su tu prijavu podneli samo u svoje ime.\n„Predsednik UO, predsednik Nadzornog odbora i predsednik Skupštine su u svoje lično ime, jer oni nemaju podršku organa koje predstavljaju, Ministarstvu zdravlja i Ministarstvu finansija prijavljivali da postoje neke sumnje u rad Komore i mene kao direktora koji zastupam i odgovaram za rad Komore. Sve ono što je bilo potrebno da se dostavi Ministarstvu zdravlja da se proveri da li su te prijave utemeljene na nekim dokazima, ja sam, kao direktor, dostavila“, navodi Ugrica.\nMinistarstva potvrdila nepravilnosti\nPrema članovima 49 i 50 Zakona o komorama zdravstvenih radnika, nadzor nad zakonitošću rada i akata komore vrši Ministarstvo zdravlja, dok nadzor nad zakonitim i namenskim korišćenjem sredstava komore, odnosno ogranka komore i postupanjem komore u pogledu pridržavanja propisa o finansijskom i računovodstvenom poslovanju vrši Ministarstvo finansija.\nPredsednica UO Komore medicinskih sestara i zdravstvenih tehničara Srbije Jovanka Ralić za VOICE kaže da je nakon zajedničkog dopisa iz maja 2016. Ministarstvo zdravlja, po nalogu ministra Zorana Lončara, prosledilo nalog budžetskoj inspekciji kako bi se uradila finansijska kontrola.\n„On sam (Lončar) je oformio radnu grupu, uglavnom od pravnika iz Ministarstva zdravlja i njegovih pomoćnika, kako bi uradila nadzor nad pravnim aktima i odlukama Komore medicinskih sestara, na osnovu onih elemenata koje smo podneli u prijavi. Što se tiče Ministarstva finansija, oni su uradili korektan izveštaj na 64 strane, u kojem su se dotakli mnogih stvari iz naše prijave, mada nekih nisu. Rukovodili su se nalazom našeg Nadzornog odbora“, kaže Jovanka Ralić. Ona dodaje da je ministarstvo dva puta menjalo sastav komisije, da bi tek treća komisija, formirana u januaru 2017. godine, uradila nadzor pravnih akata i odluka.\n„Otprilike u isto vreme, u martu, završen je izveštaj budžetske komisije, koja je pronašla brojne nepravilnosti u radu Komore i, po svim njihovim zaključcima za sve te nepravilnosti, odgovoran je direktor Komore, u skladu sa članom 25. Zakona o komorama zdravstvenih radnika. Sve to je trebalo da prođe organe Komore, međutim, oni nisu hteli o tome da raspravljaju“, kaže Jovanka Ralić. Epilog kontrole bio je nalog od deset mera koje je Ministarstvo zdravlja donelo 25. jula, nakon uvida u izveštaje svoje radne grupe i budžetske kontrole.\nJovanka Ralić: „Za sve te nepravilnosti, odgovoran je direktor Komore“\n„Ministarstvo je konstatovalo sve nepravilnosti i dalo rok od 60 dana da se te nepravilnosti isprave. To je isteklo u septembru, ali je direktorka tražila da se rok produži, ali je i taj novi rok istekao 10. oktobra, a ništa od navedenih stvari nije ispravljeno. Ministarstvo onda daje novi nalog, sada mnogo oštriji, pošto smo u međuvremenu pronašli još nepravilnosti, između ostalog, da je predsednik ogranka za Užice izabran nelegitimno, da nije dobio dovoljan broj glasova i da nije ispoštovana procedura. Sada se postavlja pitanje validnosti njegovih odluka, a on je tokom prethodne četiri godine transferisao novac s računa tog ogranka. Da li je to zakonito? Nije, i to smo naveli u krivičnoj prijavi“, navodi Jovanka Ralić. Kao jednu od utvrđenih nepravilnosti, ona ističe to što je Ogranak Beograd, protivno Statutu, izabrao više članova u Izvršni odbor – 13 umesto 10, zbog čega je upitna validnost rada i tog ogranka.\n„Za tih troje, pošto svi članovi IO imaju mesečnu apanažu, četiri godine su protivzakonito isplaćivane nadoknade. Kada se pomnoži 10.000 dinara puta njih troje, pa puta četiri godine, dobije se ozbiljna svota novca, preko milion dinara, koja je nenamenski potrošena“, upozorava Jovanka Ralić. Direktorki još na teret stavljaju i usvajanje Kolektivnog ugovora bez konsultacija sa drugim organima Komore, te nepropisno donošenje pravilnika o radu i sistematizaciji, kao i nepravilnosti u nalozima za službena putovanja, nepostojanje Imenika o izrečenim disciplinskim merama…\nDirektorka tvrdi: Nema krivičnih dela\nDirektorka ne spori kontrole i nalaze ministarstava zdravlja i finansija, ali ističe da su sve preporuke ispoštovane i da krivičnih dela nije bilo.\n„Vanredni Nadzorni odbor je sazvan i zaključci su usvojeni. Bio je sazvan vanredni Upravni odbor i zaključci UO su usvojeni, a takođe i vanredna Skupština je bila, zaključci su usvojeni po svim optužbama tih istih predsednika organa. Nikakvih krivičnih dela nije bilo te, prema tome, nemam zašto da odgovaram“, navodi Radmila Ugrica.\nDopisi Lončaru, Vučiću…\nTokom proteklih gotovo dve godine, predsednica Upravnog odbora Komore medicinskih sestara i zdravstvenih tehničara Srbije Jovanka Ralić u više desetina navrata slala je dopise svim nadležnim državnim organima, a ministar zdravlja Zlatibor Ločnar primio ju je pet-šest puta.\n„Imam pet urgencija, obratili smo se sa 59 zvaničnih dopisa Ministarstvu zdravlja, Aleksandru Vučiću smo se obratili 30 puta dok je bio premijer, a u poslednjih dva meseca još četiri puta jer smo shvatili da stvar može da se reši samo kad on kaže“, ističe Jovanka Ralić.\nDa li je bilo krivičnih dela ili nije, odlučiće nadležni organi, a njima je na račun direktorke u proteklom periodu upućeno ukupno sedam krivičnih prijava. Niko od naših sagovornika nema saznanja o tome da li se išta po tim prijavama radi.\n„Imamo problem sa nereagovanjem institucija države. Za sada niko ništa, niko nam nije odgovorio da su prijave odbačene i da nismo u pravu. Svi nam priznaju da smo u pravu i da će direktorka biti uhapšena. Ali, to je samo u domenu priče“, kaže Jovanka Ralić.\nDirektorka kaže da ne zna koliko prijava je protiv nje podneto, jer je niko od nadležnih organa nije kontaktirao ni po jednom osnovu.\n„Da li me je neko tužio ili nije, ja ne znam. Mene, odgovorno tvrdim, nikada niko nije pozvao, niti jedan sud, niti tužilaštvo da dam bilo kakvu izjavu. Niko“, tvrdi ona, Što se nje tiče, kaže, prijave je podnosila samo protiv medija koji su objavljivali vesti u kojima su je napadali, bez da su joj pružili priliku da kaže šta ima. Kada je u pitanju Komora, podnela je samo jednu privatnu tužbu protiv predsednika Nadzornog odbora Bratislava Žižića koji ju je, kako kaže, „vređao, omalovažavao njen rad, ugled i funkciju“. A po toj prijavi nadležni su reagovali, pa je tako 17. januara održano već drugo ročište u tom predmetu, a za 23. februar zakazano je i treće.\n„Interesantno je da direktorka na ročište po privatnoj tužbi dođe u službenom automobilu Komore, da je zastupa advokat KMSZTS, što u stvari plaćaju svi članovi Komore, uključujući i mene. A da su državni organi radili na vreme, ja ne bih ni bio u poziciji da odgovaram za uvredu časti“, napominje Žižić.\nRadmila Ugrica: „Nema nepravilnosti…“\nKada će nadležni državni organi uraditi svoj deo posla, ne može se sa sigurnošću reći, ali je očigledno da će do tada u Komori biti napeto, zbog svojevrsne pat-pozicije. Nju bi, eventualno, mogli da naruše rezultati izbora koji bi u Komori trebalo da budu održani do leta, a koji će, prema rečima direktorke, biti raspisani regularno.\n„Izbori će biti regularno raspisani, regularno odrađeni, biraće se novi delegati, novi predsednici organa i tela. Nastavićemo u kontinuitetu da radimo poslove i projekte koje smo započeli i sa Ministarstvom zdravlja i sa komorama drugih zdravstvenih radnika“, kaže Radmila Ugrica.\nJovanka Ralić priznaje da je Komora nemoćna da sama reši probleme, jer postoji tek prividna većina u UO i Skupštini, pošto se sva tela te organizacije zapravo suočavaju sa opstrukcijama.\n„Naš Statut kaže da možete da smenite nekog, pa i direktorku, samo sa dve trećine od ukupnog broja delegata. Imamo 187 delegata, znači 126 bi trebalo da glasa za njenu smenu, što je nerealno. Mnogo ljudi je u međuvremenu otišlo van zemlje, neki ne žele uopšte više da se pojavljuju, a ne možemo da ih zamenimo. Ali isto tako, ni direktorka i njena strana ne mogu da smene nas sa čela Upravnog i Nadzornog odbora niti Skupštine“, ističe Jovanka Ralić.\nNa rubu egzistencije: Medicinska sestra vozi šleper u Italiji\nZa sve to vreme položaj medicinskih sestara i zdravstvenih tehničara postaje sve lošiji, zbog čega su prinuđeni da egzistenciju traže van granica Srbije. Mnogi mediji, uključujući i VOICE, upozoravaju na taj problem, a Radmila Ugrica kaže da se mnogo očekuje od novog Zakona o zdravstvenoj zaštiti, čiji nacrt je u proceduri, a u čijoj izradi je, kao član radne grupe, i ona učestvovala. Taj zakon bi, kaže, konačno trebalo da popravi položaj medicinskih sestara i zdravstvenih tehničara.\n„Suština je da u zakon uđu svi nivoi zvanja i obrazovanja medicinskih sestara i zdravstvenih tehničara, da se prizna obrazovanje u zdravstvenom sistemu. Da se uradi nova sistematizacija, opis poslova, pa da se menjaju pravilnici o obavljanju zdravstvene delatnosti u zdravstvenim ustanovama“, precizira ona.\nJovanka Ralić upozorava da sestre i tehničari nikada nisu živeli bednije nego danas i to bez zaštite sistema. Kako kaže, situacija je toliko loša da su sestre i tehničari prinuđeni da se štite od sopstvene države.\n„Imam 32 godine staža u državnoj ustanovi, koleginica sa 15 godina staža je polagala i otišla da vozi šleper u Italiji! Kadrovi nam odlaze masovno. Komora, kao jedina profesionalna organizacija, trebalo bi da im pomogne i zaštiti ih, a u stvari ih čerupa i to pod kapom države“, zaključuje Ralić.\nDva i po miliona razloga\nKomora medicinskih sestara i zdravstvenih tehničara Srbije je obavezna profesionalna organizacija u koju svi tehničari i sestre u zemlji, ukoliko žele da rade u struci u privatnom ili državnom sektoru, moraju biti učlanjeni. Komora im izdaje licence koje se obnavljaju na svakih sedam godina, a oni su tokom tih sedam godina obavezni da idu na edukacije i sakupljaju bodove kako bi mogli da produže licencu. Takođe, svi članovi Komore su u obavezi da plaćaju mesečnu članarinu u iznosu od 0,6 odsto na neto platu što na mesečnom nivou izađe između 250 i 300 dinara. Pošto Komora ima između 90.000 i 100.000 članova, od članarina se na godišnjem nivou sakupi oko dva i po miliona evra, a to su sredstva kojima Komora samostalno raspolaže.\nDirektorka Komore Radmila Ugrica precizira da svaki ogranak ima svoj račun na kojem ostaje 70 odsto od prikupljenih sredstava, a da u centralnu kancelariju šalju 30 odsto sredstava. Kako kaže, Komora ima i fond uzajamne pomoći iz kojeg se sredstva koriste za obrazovanje.\n„Komora izdvaja velika sredstva za obrazovanje, da bi pomogla svim našim članovima, sestrama i tehničarima kojih ima osam profila, da im olakša kontinuiranu medicinsku edukaciju“, kaže ona. Takođe, navodi Ugrica, Komora svojim članovima pomaže u slučaju teških bolesti, smrtnog slučaja, kao i deci teško obolelih kolega. Ulaže se i u informisanje članstva, a nedavno je, uz odobrenje Zdravstvenog saveta Srbije, postignuto to da svaki član dobije 10 besplatnih bodova neophodnih za licencu, navodi Ugrica i dodaje da je do sada izdato 50.000 relicenci.\nMeđutim, predsednica Upravnog odbora Komore Jovanka Ralić za VOICE ističe da se od tih 2,5 miliona, jedva 15 odsto vrati članovima, prevashodno kroz seminare i školovanje.\n„Još Vojvodina daje najviše, pa su nas dve godine razapinjali zašto mi toliko dajemo kolegama. Jer, ljudi čuju pa traže. Mi smo rekli da ćemo davati još više, to su pare naših kolega i to je jedini način da im vratimo. Oni za te pare dobiju parče papira koji se zove licenca, dok seminare na koje idu moraju da plaćaju, kao i sve ostalo. A ako nešto pogreše u poslu, dobiće otkaz. Tri godine smo se borili i jedva izborili da se osnuje fond iz kojeg bi naši članovi, ako naprave stručnu grešku, mogli da dobiju pomoć“, objašnjava Jovanka Ralić.


Vigemark: Nastaviti pregovore o formiranju vlasti u BiH\nTanjug 28. avgusta 2019. 14:47\nSARAJEVO – Šef delegacije EU u BiH Lars-Gunar Vigemark izjavio je danas da je najvažnije da se nastave napori ka formiranju vlasti.\nOn je to rekao komentarišući jučerašni sastanak na kome članovi Predsedništva BiH nisu uspeli da se dogovore oko formiranja vlasti, prenosi sarajevska N1 televizija.\n„Ono što je najvažnije je da se nastave napori ka formiranju vlasti, da se nastavi proces formiranja novog Saveta (ministara) i mandatara, bilo da se radi o gospodinu Tegeltiji ili nekom drugom. To je prioritet broj jedan koji je EU postavila na samom početku. Komesar Johanes Han je bio vrlo jasan tokom svog boravka ovde u martu. Ne vjerujemo u preduslove za formiranje vlasti“, rekao je Vigemark.\nOn je dodao da EU razume da postoji niz pitanja koja treba da budu razjašnjena, ali da nepostojanje vlade parališe, što je veliki problem.\nPrema njegovim rečima, ne postoji alternativa za Sporazum.\n„Verujemo da je taj sporazum lidera dobra osnova za koalicionu vladu i ne čini se da postoji alternativa. Zemlje članice, dakle ne samo Komesar Han, podvukle su nekoliko puta da zemlja treba da uspostavi vlast jer bez vlasti nema ni EU integracija ali ni NATO integracija. Mislimo da se pitanje NATO preuveličava, podnošenje Godišnjeg nacionalnog plana je tehnička stvar“, zaključio je on.\nKako je rekao, ako Srbija može da održava odnose sa NATO, onda to može i BiH.\n„Ohrabrujemo političke lidere da odustanu od retorike i postignu sporazum, njihov je posao da postignu kompromis. To su učinili 5. avgusta, a to isto bi trebali da učine 5. septembra ili bilo kad“, rekao je Vigemark.


Stefanović: Upad ROSU nema veze sa rešavanjem ubistva Ivanovića - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Stefanović: Upad ROSU nema veze sa rešavanjem ubistva Ivanovića\nNajnoviji upad ROSU na sever Kosova predstavlјa političku igru, kaže ministar unutrašnjih poslova Nebojša Stefanović.\n"Svima je jasno da upad ROSU na sever Kosova nema veze sa rešavanjem ubistva Ivanovića, već sa opstankom Srba na Kosovu i Metohiji i da predstavlјa političku igru", rekao je Stefanović na pres-konferenciji.\nKaže i da su Kfor i NATO dali garancije da ROSU neće dolaziti na sever Kosova, a da o tome ne budu obavešteni lјudi iz lokalne zajednice, ali da se to ipak desilo.\n"Užasno je složeno stanje po život lјudi, po Srbe na KiM. Nјihova bezbednost je stalno ugrožena jer ne znaju više šta može da im se desi", istakao je Stefanović i dodao da Beograd prati situaciju.\n"Pokušavamo da budemo odgovorni jer moramo voditi računa da bilo kakav naš potez ne ugrozi bezbednost Srba na KiM, a da se istovremeno borimo za očuvanje teritorijalnog integriteta zemlјe", rekao je Stefanović.\nMinistar je naveo da je situacija na KiM i dalјe veoma napeta i da se ništa nije promenilo za Srbe, jer takse na robu iz Srbije nisu ukinute.\n"Protivzakonito uvedene takse i dalјe su na snazi, one ugrožavaju interes Srba koji žive južno i severno od Ibra", rekao je Stefanović.\nOn je dodao da su uvođenjem taksi prekršeni svi međunarodni principi i norme i da ne vidi ozbilјniju reakciju "svih onih koji bi na to morali da reaguju".\n"Ne zato što to kaže Srbija, već ako hoće da zaštite međunarodno pravo i sporazume čiji su garanti. Uznemirenost stanovništva je velika jer je ovo peti put da na sever Kosova upadaju lјudi sa dugim cevima", naglasio je ministar.\n"Zato je uvođenje taksi i pokazivanje sile prema Srbima u Kosovskoj Mitrovici deo jedne iste akcija koja za svoj cilј ima na prvom mestu rušenje Vučića kao nužni preduslov za priznanje celovitog i jedinstvenog Kosova", naveo je u saopštenju za javnost ministar Vulin.\n"Mislim da je ogromna šteta već sada napravlјena, ali teško je govoriti o iznosima jer sve zavisi od toga koliko će ove besmislene mere trajati. Procene bi trenutno bile odokativne, teško je govoriti o preciznim iznosima", kaže Ljajić za Tanjug.\nOn navodi da takse od sto odsto unapred eleminišu i pomisao da neko može da bude konkurentan, te da se trgovina praktično obustavlјa zbog uslovlјavanja da na fakturama i deklaracijama bude istaknut naziv "republika Kosovo", što do sada nije bio slučaj.\nDodaje da dugoročne posledice na trgovinu između centralne Srbije i Kosova može ostaviti i besomučna kampanja u medijima, na društvenim mrežama i u praksi - spalјivanjem proizvoda iz Srbije.\n"Priština je dokazala merama i blokadama da im nije do normalizcije odnosa ni trgovinske saradnje sa Srbijom, ali zato institucije u Briselu moraju da reaguju da se ove mere što pre ukinu i da možemo da govorim i o drugim nerešenim pitanjima sa Kosovom", zaklјučio je Ljajić.


Republički Sindikat obrazovanja, nauke i kulture je osudio ovu, kako navode, nezakonitu i nedemokratsku instrukciju Ministarstva koja je upućena direktorima osnovnih i srednjih škola u Republici Srpskoj u vezi sa najavljenim štrajkom 21. januara.\nIz sindikata je danas saopšteno da je riječ o pritisku na zaposlene u osnovnim i srednjim školama, te da pravo na takav zahtjev nema ni Ministarstvo ni Vlada Republike Srpske.\nRepublički odbor Sindikata pozvao je ministra prosvjete i kulture Srpske Antona Kasipovića da prisustvuje sutrašnjoj sjednici, koja će biti održana u Domu sindikata u Banjaluci.\nIzjave za medije predviđene su u 12.30 časova. Srna\nTagovi: anton kasipovicbanjalukaministarstvo prosvjete i kulture rssindikatskole


45.000 KM za modernizaciju puta u Podbrđu | Invest Kotor Varoš\nPočetnaVijesti45.000 KM za modernizaciju puta u Podbrđu\nBANjALUKA, 5. JANUARA – Ministar za izbjeglice i raseljena lica Republike Srpske Davor Čordaš i načelnik opštine Kotor Varoš Zdenko Sakan potpisali su danas u Banjaluci sporazum o finansiranju projekta “Modernizacija puta u naselju Podbrđe – opština Kotor Varoš”, čija je vrijednost 45.000 KM.\nČordaš je istakao da je realizacija infrastrukturnih projekata u povratničkim zajednicama veoma važan segment održivog povratka.\n“Nastojimo ih podržavati u skladu sa mogućnostima, a paralelno s tim radimo i na kontinuiranom obezbjeđivanju stambenih rješenja za povratnike i raseljena lica”, istakao je Čordaš.\nOn je dodao da je 45.000 KM obezbijeđeno putem realizacije Programa rješavanja problema raseljenih lica, povratnika i izbjeglica za 2017. godinu.\nSakan je istakaoa da je, zahvaljujući resornom ministarstvu, prethodnih godina na prostoru ove opštine realizovan veliki broj projekata koji su znatno unaprijedili kvalitet života povratnika, raseljenih lica i svih stanovnika te lokalne zajednice.\nOn je Čordaša upoznao o trenutnom stanju u opštini, pokazavši spremnost da se odlična saradnja sa resornim ministarstvom nastavi i u ovoj godini putem realizacije infrastrukturnih i drugih projekata značajnih za povratnike i raseljena lica.\nIz Ministarstva za izbjeglice i raseljena lica saopšteno je da su, s ciljem poboljšanja položaja povratnika u Kotor Varošu, nedavno uručeni ključevi za osam obnovljenih kuća hrvatskih povratnika.\nKuće su obnovljene u okviru sprovođenja Projekta obnove stambenih jedinica /SAF/, a u toku je i realizacija Regionalnog programa stambenog zbrinjavanja /RSP/, u okviru kojeg će u ovoj opštini putem Potprojekta BH2 biti obnovljeno ukupno 38 kuća za izbjegla i raseljena lica bošnjačke, hrvatske i srpske nacionalnosti.\nU pripremi je i sprovođenje Potprojekta BH4, čijom će realizacijom biti izgrađeno 20 kuća za povratničke porodice.\n“Tri individualne stambene jedinice izgrađene su putem realizacije Projekta rekonstrukcije stambenog fonda /OPEC/, a ukupna vrijednost ova tri projekta koja se realizuju na prostoru kotorvaroške opštine iznosi oko 2,5 miliona KM”, naveli su iz resornog ministarstva.


Vojno – industrijski kompleks u Velikoj Plani\nHome / Vesti / Vojno - industrijski kompleks u Velikoj Plani\nZapočeta je V faza izvođenja radova na jednom od najsavremenijih vojno-industrijskih kompleksa u Evropi. Ova faza obuhvata kompletno projektovanje i radove na rekonstrukciji upravne zgrade i lakirnice. Pored poslova na rekonstrukciji navedenih objekata u ovoj fazi će se raditi na projektovanju i izgradnji restorana za ishranu radnika.\nU prethodnim fazama izgradnje koja je započeta 2012. godine, sprovedena je kompletna adaptacija postojećih objekata sa okolinom. Tokom 2013. i 2014. godine sprovedena je tehnička i tehnološka modernizacija kompletnog postrojenja koja je uključivala, pored proširenja postojećih objekata, izgradnju novih objekata sa detaljnim uređenjem fabričkog kompleksa.\nU okviru ovog komleksa otvorena je prva fabrika Borbenih složenih sistema u Srbiji. U Velikoj Plani proizvodiće se najsavremenija borbena i transportna vozila koja će biti uglavnom namenjena inostranom tržištu. Borbeni složeni sistemi se svrstavaju u red najmodernijih proizvođača vojne opreme u regionu.


Počela regionalna konferencija o modernizaciji javne uprave\nTanjug 6. oktobra 2021. 12:27\nBEOGRAD – Ministarka državne uprave i lokalne samouprave Marija Obradović otvorila je danas dvodnevnu regionalnu konferencioju o modernizaciji javne uprave i rekla da je potrebno što više građanima i privredi pokazati zašto je i koliko reforma javne uprave važna i kakve koristi donosi.\nObradović je poručila da da bi bilo koji reformski proces u društvu bio uspešan mora da stigne do onih kojima je namenjen, odnosno do svojih krajnjih korisnika, kao i da bi to bilo moguće, mora da bude dobro iskomuniciran.\nTako je i sa reformom javne uprave, kaže ministarka i dodaje da tako složena reforma podrazumeva čitav niz procesa i promena koje treba sprovesti.\nTokom tog procesa, kako kaže, nijedan krajnji korisnik reforme ne sme da bude izostavljen i tu na scenu stupa, navodi, „nova uloga komunikacije“.\n„Koliko smo na tom putu uspešni pokazaće vreme, a na državi je da uloži što više truda da i građanima i privredi i samoj javnoj upravi, pošalje poruku zašto je i koliko važno da se sprovede reforma i šta to znači za svakoga pojedinačno“, kazala je Obradović.\nAko krajnji korisnik ne prepoznaje korist od reforme javne uprave onda se negde zatajilo, navodi ministarka i ističe da je komunikacija služi da se to izbegne.\n„Javna uprava je živ organizam koji se menja, modernizuje, prilagođava, a sve kako bi na najbolji mogući način odgovorila na potrebe građana. Od načina na koji ćemo to predstaviti u javnosti zavisi to da li će građani prepoznati da se menja i da li se zaista menja i kakve koristi imamo od promene“, rekla je.\nObradović kaže da je najopipljivija promena koju su građani mogli da vide u prethodne dve godine modernizacija i navodi da danas gotovo da nema čoveka u Srbiji koji nije čuo za eBeba, eUpis u vrtić, eUpis u škole, ePortal, eGrađanin.\nKako kaže, sve i da postoji neko ko ne zna šta je to tačno, država je uspela da zainteresuje građane za taj vid komunikacije.\nObradović ukazuje na to da je država pokazala da ume da komunicira sa svojim građanima elektronski tokom kovid 19 pandemije i to od zakazivanja termina za testiranje, termina za vakcinaciju, digitalnog zelenog sertifikata, pa sve do prijavljivanja za novčanu pomoć države.\nPrema njenim rečima, preko reforme javne uprave ostvarena je ušteda vremena i novca građanima, ali i samoj državi.\nU tom smislu Obradović kaže da su samo protekle godine državni organi koristili više od 10 miliona puta eZuP i tako razmenjivali podatke iz službenih evidencija.\n„To znači da su građani u Srbiji 10 puta miliona manje obilazili šaltere raznih službi i lakše i brže završavali svoje poslove. Za uspešnost takvih i sličnih inovativnih stvari, ključni faktor su ljudi, ljudi koji rade u javnoj upravi bez čijih znanja i veština sve ovo ne bi bilo moguće“, kazala je Obradović i dodala da su se zato i u reformi njihovog stručnog usavršavanja okrenuli digitalizaciji i e-obukama.\nObradović kaže da sve što je do sada postignuto mora da se približi građanima i privredi.\n„Od načina na koji sa njima komuniciramo, zavisi i uspešnost reformi. Kanala komunikacije danas zaista ima bezbroj, posebno u današnje vreme, a na državi je da pronađe takav vid komunikacije koji vodi upravo onima kojima reforma i treba da donese boljitak“, navela je.\nKao najbolji primer na koji način građani mogu da osete korist od reforme javne uprave, Obradović je navela projekat Jedinstveno upravno mesto i ukazala da je to jedan šalter gde građani komuniciraju sa lokalnom samoupravom bez obilaska raznih prostorija unutar opštinske zgrade.\nV.d. direktora Nacionalne akademije za javnu upravu Dejan Miletić istakao je da modernizacija javne uprave treba da omogući društvu snažniji razvoj, podrži ekonomski razvoj, a da s druge strane služi za to da olakša život građanima.\nKako kaže, konferencija treba da da i regionalnu dimenziju, da objasni kako da se obavi dobra komunikacija unutar javne službe i kako komunicirati sa javnošću i uputiti ih u promene i šta to digitalizacija sa sobom nosi.\n„Služi da građani efikasnije, sa manje troškova obavi sve ono što je potrebno“, kazao je Miletić.\nUkazao je da je Akademija mlada institucija, odnosno da postoji tri godine i naveo da se u njoj akcentuje usavršavanje i to ne teorijskog znanja, već praktičnog, onog koje se lako primenjuje i koje omogućava jačanje državne administracije „u hodu“.\nŠefica Odeljenja za razvojnu saradnju Švedske agencije za međunarodni razvoj i saradnju Karin MekDonald navela je da se današnja konferencija bavi digitalizacijom i komunikacijom u smislu načina na koji država komunicira sa svojim građanima i na koji način građani komuniciraju sa državnom upravom.\n„Važna je transparentnost i modernizacija državne uprave, a ciljevi konferencije su razmena znanja i iskustava“, kazala je MekDonald.\nPoručila je i da Švedska podržava Srbija na njenom evropskom putu, kako ekonomski, tako i u institucionalnom razvoju.\nStalna predstavnica Programa Ujedinjenih nacija za razvoj (UNDP) Fransin Pikap istakla je da je modernizacija javne uprave veoma važno i za ekonomski razvoj naročito u vremenu kada stvari tehnološki napreduju.\n„Državna uprava mora da ide u korak sa svim promenama i izazovima koji se svakodnevno javljaju bilo da su u pitanju klimatske promene, pandemije ili nešto drugo“, kazala je Pikap.\nUkazuje i na to da državna uprava mora brzo da se adaptira na sve promene jer ona je ta koja treba neprestano da pruža visokokvalitetne i pravovremene usluge građanima.\nNa dvodnevnoj konferenciji učestvuju eksperti iz Srbije, regiona, EU i Velike Britanije.


NOVI ZAKON: Potpuno zabrana fizičkog kažnjavanja dece - Odgoj i razvoj - Ringeraja.rs\nU razgovoru državne sekretarke sa gradonačelnikom Kraljeva Predragom Terzićem je zaključeno da uspešne pronatalitetne politike nema bez zajedničkog rada resornih ministarstava, lokalnih samouprava, zakonodavne vlasti, ali i medija, koji bi trebalo da afirmišu zakonska rešenja koja idu u prilog usklađivanju rada i roditeljstva\nMilovanović Minić je istakla da će resorno ministarstvo sve primere dobre prakse lokalnih samouprava ugraditi u sveobuhvatni dokument koji će biti predočen Vladi Srbije.\nTakođe i da se aktivno radi na Zakonu o finansijskoj podršci porodicama, sa namerom da se poboljša položaj majki dece s invaliditetom.\nGradonačelnik Terzić je izneo niz primera podrške porodicama s decom, koje je ovaj grad počeo da sprovodi u sklopu mera Vlade Srbije usvojenih 2018. godine.\nKraljevo subvencioniše privatne vrtiće, a finansira i vantelesnu oplodnju, bez ograničenja u broju pokušaja.\nNa zahtev roditelja, ova pomoć grada odnosi se i na pokušaje vantelesne oplodnje u inostranstvu a pomoć iznosi 300.000 dinara.\n"Grad je pristupio i programu podrške za porodice sa troje i više dece. Uz karticu Tri plus ove porodice ostvaruju popuste u prodavnicama, sportskim klubovima, a sa 30 odsto, sufinansirmo i komunalne usluge za porodice sa troje i više dece", rekao je Terzić.


Dan online - Sport: Treninga i okupljanja nema - 2020-03-17\nSport CRVENA ZVEZDA I PARTIZAN POŠTUJU ODLUKU VLADE SRBIJE Treninga i okupljanja nema\nDva najveća srpska kluba Crvena zvezda i Partizan, odmah su po uvođenju vanrednog stanja obavijestili sve svoje članove, ali i kompletnu javnost da poštuju odluke Vlade i da su prekinuli sa svim treninzima.\n- Fudbaleri Crvene zvezde svih kategorija po uvođenju vanrednog stanja obustavili su sve fudbalske aktivnosti i svi sportisti i fudbalski radnici nalaze se u svojim domovima. Rukovodstvo fudbalskog kluba kao i uvijek do sada preduzelo je sve potrebne mjere u prevenciji prema uputstvima državnih organa nastojeći da se odgovornim pristupom uključi u rješevanje krizne situacije u zemlji prouzorkovane korona virusom. Pratićemo iz dana u dan situaciju i rukovodićemo se u radu samo prema uputstvima državnih organa – piše na sajtu Crvene zvezde.\nS druge strane, iz Partizana su poručili:\n- Shodno mjerama Vlade Srbije o proglašenju vanrednog stanja, svi treninzi su obustavljeni. Igrači su upoznati sa mjerama obavezne samoizolacije, kao i ponašanja u slučaju promjene zdravstvenog stanja.\nTakođe, iz Partizana su dodali da tokom vanrednog stanja i obustave treninga, niko od igrača prvog tima ne smije da napusti Srbiju.


RTCG - Radio Televizija Crne Gore - Nacionalni javni servis :: Ekonomija :: Vodič kroz budžet za veću transparentnost / print=true\nNOVI PROJEKAT 16. 10. 2019. 21:40 >> 21:40 0\nVodič kroz budžet za veću transparentnost\nIzrada vodiča kroz budžet za građane i participativno budžetiranje doprinose većoj transparentnosti rada lokalne samouprave i zainteresovanosti građana da učestvuju u aktivnostima koje uprava sprovodi, ocijenjeno je na radionici pod nazivom "Vodič kroz budžet za građane i participativno budžetiranje".\nJednodnevna radionica održana je u okviru projekta Jačanje transparentnog i odgovornog upravljanja javnim finansijama u Crnoj Gori, koji implementiraju Ministarstvo finansija i Kancelarije Programa Ujedinjenih nacija za razvoj (UNDP), uz podršku slovačkog Ministarstva finansija.\nIz Ministarstva finansija je saopšteno da je radionicu održao lokalni konsultant UNDP-a, Miloš Vuković.\nRadionici je prisustvovalo oko 50 službenika opštinskih službi koji se bave poslovima budžeta, gdje su im prezentovani izazovi prilikom pripreme budžeta za građane, struktura vodiča kroz budžet za građane, kao i dizajn i vizuelizacija vodiča.\nTakođe, na radionici su prezentovani primjeri vodiča kroz budžete za građane koje su pripremale opštine iz Crne Gore, sa osvrtom na njihove prednosti i nedostatke.\n"U drugom dijelu radionice ukazano je na značaj participativnog budžetiranja, složenost uspostavljanja samog procesa i značaj učešća ključnih interesnih grupa. Takođe su date osnovne smjernice za participativno budžetiranje koje se planski sprovodi po određenim fazama", zaključuje se u saopštenju.


Brnabić na Drugom međunarodnom sajmu uvoza EKSPO u Kini: Susret i sa Si Ðinpingom - Biznis Telegraf.rs\n30/10/19 | 17:51 ≫ 17:52\nBrnabić na Drugom međunarodnom sajmu uvoza EKSPO u Kini: Susret i sa Si Ðinpingom\nTokom zvanične posete, od 3. do 7. novembra, predsednica Vlade će se sastati sa predsednikom NR Kine Si Ðinpingom i boraviti u Šangaju i Hangdžou\nOna je danas razgovarala sa ambasadorkom NR Kine u Srbiji Čen Bo o poseti NR Kini i učešću na EKSPO-u. Tokom zvanične posete, od 3. do 7. novembra, predsednica Vlade će se sastati sa predsednikom NR Kine Si Ðinpingom i boraviti u Šangaju i Hangdžou.\nPredsednica Vlade je izjavila da poziv Si Ðinpinga predstavlja veliku čast Republici Srbiji i da odražava najviši nivo saradnje i poverenja dve države.\nAna Brnabić sa ambasadorkom NR Kine u Srbiji Čen Bo-Foto: Tanjug/Vlada Srbije/Slobodan Miljević\nAmbasadorka Kine istakla je da je poseta predsednice Vlade Kini veoma važna za dalje jačanje bilateralnih odnosa dveju država, naglašavajući da srpsko-kineski odnosi napreduju upravo zahvaljujući stalnom dijalogu i uzajamnim posetama zvaničnika naših zemalja.\nOna je naglasila važnost saradnje sa Srbijom i kroz mehanizam "17+1", koja omogućava realizaciju velikih infastrukturnih projekata i povezivanje ekonomija regiona, čime se doprinosi i bržem ekonomskom razvoju svih partnera


"Konstantinovo raskršće" - planinarenje, rekreacija i časovi istorije\nPočetak/Društvo/„Konstantinovo raskršće“ – planinarenje, rekreacija i časovi istorije\n„Konstantinovo raskršće“ – planinarenje, rekreacija i časovi istorije\nNiške Vesti29. maja 2019.\nU nedelju, 2. juna 2019. godine, Planinarsko društvo „Preslap“, uz finansijsku podršku Grada Niša i logističku podršku Saveta građana Mesne kancelarije Donji Komren, organizuje planinarsko-rekreativno-edukativnu akciju „Konstantinovo raksršće“, na severnom obodu grada Niša.\nAkcija je nazvana po romanu jednog od najtiražnijih savremenih srpskih književnika, Dejana Stojiljkovića, koji je i učestvovao u osmišljavanju koncepta ove manifestacije.\nDužina trase je 16 kilometara, akcija će početi u selu Donji Matejevac, a trasa vodi do crkve Svete Petke, na spomen kompleks na brdu Čegar, i dalje preko brda Vinik, do sela Hum, na brdo i arheološko nalazište Humska čuka, i na brdo i arheološko nalazište Kremenac kod sela Rujnik. Akcija će biti završena u Donjem Komrenu, uz besplatan ručak i kulturni program. Prelazak ove staze ne iziskuje prevelike napore. Grad Niš i Planinarsko društvo „Preslap“ zato upućuju poziv građanima da učestvuju na ovoj akciji i laganom šetnjom u okolini grada Niša, upoznaju prirodno okruženje i istoriju našeg grada.\nKao što se u romanu „Konstantinovo raskršće“, otkrivaju istorijske tajne grada na Nišavi, tako će se i na akciji „Konstantinovo raskršće“, uz pešačenje i obilazak važnih istorijskih lokaliteta, održavati prigodne istorijske besede.\nFoto: PD „Preslap“\nGlavni predavač na akciji „Konstantinovo raskršće“ biće Vladan Stojiljković, istoričar i istraživač, brat Dejana Stojiljkovića, a uz njega, besediće i Selimir Marković Sele, neformalni domaćin spomen kompleksa na Čegru, i otac Ivan Lilić, jerej iz crkve Svetog Nikole u Humu. Besede će biti održane kod crkve Svete Petke u Donjem Matejevcu, na Čegru i na Viniku, gde će Vladan Stojiljković, uz nadahnutu priču, pokazati ostatke nekadašnjih turskih tabija i ulaz u lagume koji su povezivali nišku tvrđavu i Vinik. Takođe, Vladan Stojiljković održaće na brdu Vinik i predavanje o antikoj istoriji Niša i o oslobođenju Niša od turskog ropstva 1877/78.godine.\nSelimir Marković dočekaće učesnike akcije kod spomenika na Čegru i govoriti o čuvenom boju na Čegru iz 1809.godine. Otac Ivan Lilić besediće o istoriji sela Hum, a Vladan Stojiljković će na Humskoj čuki predstaviti ovaj važan lokalitet, jedno od najvećih nalazišta na prelazu iz kamenog u bakarno doba. Na lokalitetu Kremenac pronađeni su ostaci još starijeg naselja, iz kamenog doba, i ovo će biti prilika da se i ovo važno mesto predstavi planinarima, rekreativcima i omladini.\nSvi zainteresovani, na ovu akciju mogu otići ili besplatno sa Planinarskom društvom „Preslap“, autobusom koji je obezbeđen uz podršku grada Niša, ili redovnom prigradskom linijom za Knez Selo, sa silaskom u Donjem Matejevcu.\nVreme polaska i za besplatan prevoz i za prigradski prevoz je isto – u 7 sati izjutra. Za besplatan prevoz, zbog ograničenih mesta, potrebno je prijaviti se Nenadu Stevanoviću, na telefon: 062/637-771, a ovaj autobus polazi sa parkinga kod tržnog centra „Roda“ takođe u 7 sati izjutra. Zbog služenja besplatnog ručka, potrebno je poneti pribor za jelo i porciju.\nedukacija Konstantinovo raskršće PD Preslap planinarenje


Predviđanje ratova: Novi ruski sistem o kojem se do sada malo govorilo u javnosti - Sputnjik Srbija\n21:47 19 Jun 2021\nPredviđanje ratova: Novi ruski sistem o kojem se do sada malo govorilo u javnosti\n12:36 17.12.2019 (osveženo 12:48 17.12.2019) Preuzmite kraći link\nSistem „Don-2“, koji u radijusu od 6 kilometara može da detektuje projektile, sistem „Kontejner“ i radari „Suncokret“ samo su deo ruskog sistema za prognozu i predviđanje rata, koji se zasniva na prikupljanju i obradi raznih vrsta informacija.\nOn se već odavno koristi, ali se o njemu do sada malo govorilo u javnosti, a sakuplja razne vrste podataka — od zvaničnih do obaveštajnih, vojnih, političkih, ekonomskih, finansijskih, pa i ekoloških.\nNastao je između ostalog, prema rečima eksperata, i zato što su zemlje članice NATO-a primorale Rusiju da pronađe rešenje za povećanje svoje vojne bezbednosti, jer su približile udarne komplekse ruskim granicama i skratile vreme preleta svojih raketa do takozvane „kritične granice“ za Rusiju.\nSistem za prognozu i predviđanje rata prati ceo svet\nVojni analitičar Aleksandar Žilin objašnjava da ovaj sistem uz pomoć satelita analizira i konstantno vrši monitoring nad dešavanjima u svetu, prati aktivnosti vojno-morskih sila zemalja članica NATO-a, pokazuje i predviđa u kojoj tački zemljine lopte se gomila ili postoje tendencije da će se gomilati vojna tehnika ili će se rasporediti i pripremiti za lansiranje strateške rakete.\n„Sistem upozorava i daje vremena da se spremi odgovor. Ako se to dešava na teritoriji koja ne predstavlja pretnju Ruskoj Federaciji, sistem prosto prati dešavanja i šalje izveštaje i analizu situacije. Ako se promene odvijaju u blizini naših granica ili granica naših saveznika, tada naše oružane sile deluju u skladu sa razrađenim mehanizmima“, rekao je Žilin.\nViktor Litovkin, vojni analitičar, ističe da se ovaj sistem već dugo upotrebljava i podseća da se u Moskvi nalazi jedan od najrazvijenijih centara u svetu za upravljanje odbranom, koji je nekoliko puta posetio i srpski ministar odbrane, a u kome se sve informacije obrađuju i unose u posebne računare.\nPosebno konstruisani računari\n„Ovi računari su konstruisani u skladu sa zadacima koje treba da ispune, normama i potrebom za obradom informacija, kako bi se one kasnije u vidu izveštaja našle na stolu načelnika Generalštaba ili načelnika Generalne operativne uprave. Oni ih šalju komandantu strateških raketnih snaga, komandantu vazduhoplovnih i kopnenih snaga, kao i komandantu vazdušne odbrane. Ovaj sistem prima i obrađuje podatke, a zatim projektuje predloge za moguće odgovore“, objašnjava Litovkin.\nEkspert dodaje da Rusija već ima sistem za upozorenje od raketnih napada i sistem za kontrolu kosmičkog prostranstva, koji su deo ovog sistema za predviđanje. On ističe da se sve ove informacije o tome iz kog dela se, na primer, lansiraju rakete šalju Centralnom komandnom punktu strateških raketnih snaga.\n„Već postoje sistemi koji kontrolišu vazdušni prostor Rusije, sve te informacije se slivaju u Centar za upravljanje nacionalnom odbranom. Posle analize svih tih informacija, ali i informacija o ulasku, na primer, američkih brodova u Crno more, situaciji u Siriji ili na Balkanu, razrađuju se preporuke za naše vojno i političko rukovodstvu“, rekao je Litovkin.\nZadatak ruskih oružanih sila i pretnja od strane NATO-a\nŽilin dodaje da je osnovni zadatak ruskih oružanih sila formulisao predsednik Putin, kada je rekao da nuklearno oružje predstavlja faktor obuzdavanja.\nKada su Amerikanci, pod okriljem naroda istočne Evrope, počeli da razmeštaju svoje udarne komplekse, Putin je izjavio da će kontraudar biti usmeren ne samo na objekte odakle dolaze rakete, već i ka štabovima gde se donose rešenja, što je, prema rečima Žilina, za Amerikance bilo prilično neprijatno, s obzirom na to da se svi centri za odlučivanje nalaze u SAD.\npredviđanje, rat, ruska vojska


25.03.2022 22:52 Aleksa Masic\nNakon najava utakmica 19. kola Srpske lige "Zapad" i predstojećeg meča u Bajinoj Bašti, u jednom pasusu na portalu je spomenuta Trepča iz Kosovske Mitrovice, kao klub koji nema upravu, slab igrački kadar i gde se navodi da se Trepča oprostila od Srpske lige, saopštenjem za javnost obratio se novi sportski direktor Trepče, Igor Uljarević. "Trepča nije ostala bez uprave, samo je u pitanju...\n10.12.2021 10:25 Administrator\nŠta reći na kraju jesenje sezone? Naravno da smo nezadovoljni. Nezadovoljni pozicijom na tabeli jer sigurno poslednje mesto na tabeli nije adekvatno učinjenom na terenu. Od samog starta sezone pratili su nas teški pehovi pa da krenemo redom. Dve godine smo pažljivo selektirali i uigravali ekipu. Negovali smo je kao malo vode na dlanu.vMeđutim već pred kraj prošle sezone videlo se da...\n22.06.2021 13:37 Ašković\nOsvojeno 5. mesto u Srpskoj ligi "Zapad" svrstalo je ovu generaciju FK "Trepče" iz Kosovske Mitrovice u istorijsku. Poslednji ovakav rezultat fudbaleri sa Ibra su postigli davne 1994. godine kada su u okviru Srpske lige "Istok" bili petoplasirana ekipa sa skorom od 13 pobeda,10 nerešenih rezultata i jedanaest poraza. Sa manje uspeha klub se do 2002. godine takmičio u tadašnjim Srpskim ligama -...\n03.06.2021 11:05 Ašković\nOdlične igre fudbalskog kluba Trepča u okviru Srpske lige Zapad, nisu ostale nezapažene. Trepča je u tekućoj sezoni u znatnoj meri podmladila tim gde su pojedini mladi igraci činili okosnicu tima. Pre svih veliku minutazu i poverenje trenera Kurčubića dobili su krilni igrac Luka Popović (2001) kao i vezista Đorđe Kasalović (2002), tako da ne čudi što se za njih zainteresovao naš...\n22.05.2021 11:10 Aleksa Masic\nZa ovu utakmicu moramo reći da je rezultat bio u drugom planu. Pre svega, sam dolazak Mokre Gore u Veliku Hoču, predstavljao je pravo zadovoljstvo za sve ljubitelje fudbala u Metohiji. Ekipa Mokre Gore predvođena svojim rukovodstvom, stručnim štabom i igračima, došla je u Veliku Hoču kako bi izborila plasman u polufinale Kupa, ali pre svega kako bi pokazala našem narodu u Velikoj Hoči da nisu i...


Srpska gimnazija iz Budimpešte predstavlja se u Zemunu | Управа за сарадњу с дијаспором и Србима у региону\nHome>>>Vesti>>>Region>>>Srpska gimnazija iz Budimpešte predstavlja se u Zemunu\nSrpska gimnazija iz Budimpešte predstavlja se u Zemunu\n25. mart 2015.\tRegion, Vesti 15 Views\nZemunska gimnazija je do 27. marta domaćin četvorodnevnog susreta gimnazija Evrope, povodom predstavljanja rezultata projekta „Istraživanjem do bolje nastave“. Predsednik Skupštine opštine Zemun Nenad Vranjevac ugostio je delegaciju nastavnika i učenika gimnazija iz Rumunije, Slovenije, Republike Srpske, a na susretima učestvuju i predstavnici Srpske gimnazije iz Budimpešte.\n– Međunarodna saradnja na načelima razmene iskustvima, usvajanja novih veština i znanja, predstavlja važan faktor u sticanju kompetencija za život i obrazovanje. Upoznajući druge kulture pronalazimo zajedničke imperative koji počivaju na geografsko – istorijsko – kulturološkom izvorištu evropskih vrednosti – rekao je tom prilikom Nenad Vranjevac.\nProjekat „Susreti gimnazija Evrope – istraživanjem do bolje nastave“ je od izuzetne vrednosti, kako u istraživačkom, tako i u konceptu primera dobre prakse u naučno – vaspitnom procesu, i ko takav podržan je od strane Ministarstva prosvete, nauke i tehnološkog razvoja Republike Srbije.\nMilorad Radulović, član Veća opštine Zemun naglasio je da i druge obrazovne institucije treba da slede primer Zemunske gimnazije, jer se na taj način otvara prostor za regionalnu saradnju u oblasti školstva.\nPrevious Učenje srpskog jezika u inostranstvu


Počela rekonstrukcija ulice Marka Kraljevića na Umci - Beogradski Portal\nUklanjanjem starog sloja asfalta, počela je kompletna rekonstrukcija ulice Marka Kraljevića u naselju Umka. Reč je o saobraćajnici u dužini od 200 m , u kojoj skoro četiri decenije nije menjan kolovoz. Opština je, za rekonstrukciju ove, kao i niza drugih ulica, izdvojila sredstva iz svog kapitalnog budžeta, a vrednost ukupnih radova je tri miliiona dinara.\nRadove je danas obišao član Veća Čedomir Sovtić koji je istakao da je opština, poštujući predloge i zahteve građana, ovu ulicu uvrstila u plan rekonstrukcije, jer je bila u veoma lošem stanju. Čedomir Sovtić je ovom prilikom najavio da će opština, po završetku radova u Marka Kraljevića, početi i rekonstrukciju ulica Isaije Srbina, Ranka Marinkovića, Mojsija Žarkovića i Porodice Ilić, za šta su takođe sredstva obezbeđena iz kapitalnog budžeta.


Genjac: Bez obzira na konačnu odluku Bh. bloka uskoro bi se mogla formirati vlast - Bportal.ba - Najvažnije vijesti iz BiH\n– Tada će SDA pristupiti definitivnim dogovorima ili s Bh. blokom ili pojedinim članicama Bloka kojeg osim SDP-a čine još i Demokratska fronta (DF) i Naša stranka, ili sa strankama koje imaju dovoljno izborne podrške da se osiguraju parlamentarne većine – dodao je Genjac.\nOznačeno: formiranje vlasti, glavni odbor sda, halid genjac\nPovodom konferencije o Zapadnom Balkanu održane u Berlinu, a u čijem je centru bilo pitanje problematičnih odnosa Srbije i Kosova, neki njemački mediji imali su vrlo oštre komentare i kritike na račun Srbije. Deutsche Welle piše kako je novinar nedjeljnog izdanja Frankfurter Allgemeine Zeitung (FAZ) Michael Martens već u naslovu svoga komentara oštro poručio: “Srbiji […]


Novi štrajk na TV Avala : Crveni tepih\nNovi štrajk na TV Avala\nPosle dva meseca od početka rada i prekida štrajka (22.februara 2012.) u koji su radnici ušli zbog neisplaćenih zarada i honorara, zaposleni na televiziji Avala su danas 04.05.2012. obustavili realizaciju „živog“ programa.\nRazlog za ovakav potez je to što menadžment nije ispoštovao dogovor i isplatio zaostale zarade, kao i zarade za period od prekida štrajka do danas.\nZaposlenima se duguju, za stalno zaposlene plate od decembra 2011., dok se honorarnim saradnicima duguje od novembra 2011.\n- Podsećamo javnost, da je štrajk prekinut zbog čvrstih obećanja vlasnika Televizije Avala, datih pred članovima Republičke- radiodifuzne agencije da će do 01. aprila isplatiti sva dugovanja prema zaposlenima i konsolidovati televiziju. Iz tih razloga i obećanja, zaposleni su prekinuli štrajk. Dva meseca kasnije, sa dve „izgubljene“ plate za dva meseca štrajka, radnici televizije nalaze se u težoj situaciji nego pre početka štrajka u decembru 2011.\nApelujemo na predstavnike vlasti i nadležne institucije da ispitaju pozadinu poslovanja i kako je moguće da se nekažnjeno radnicima ne isplaćuju zarade u tako velikom vremenskom periodu – navodi se u saopštenju zaposlenih Televizije Avala.


Za usklađivanje sa zakonom EU o zaštiti životne sredine 10,6 milijardi eura › Made-in-Germany.rs\nTroškovi usklađivanja zakona Srbije sa zakonom EU u oblasti zaštite životne sredine, procenjuju se na 10,6 milijardi eura, najavljeno je prošle nedelje u Privrednoj komori Srbije (PKS), uz napomenu da se potpuno usklađivanje očekuje do 2030. godine.\nNa sastanku predstavnika Ministarstva energetike, razvoja i zaštite životne sredine, PKS i privrednika Srbije, ocenjeno je da u pregovorima sa EU, poglavlje 27 koje se odnosi na zaštitu životne sredine, predstavlja jedno od najsloženijih i najzahtevnijih, prenela je agencija „Beta“.\nMinistarstvo energetike pozvalo je privrednike da pripreme projekte i unesu ih u “Slap bazu” (www.slap.skgo.org), kako bi ministarstvo moglo da planira sredstva za njihovu realizaciju. Kako je tom prilikom rečeno, projekti će se finansirati iz evropskih fondova, od bilateralnih donacija, međunarodnih organizacija, banaka i iz budžeta Srbije ili lokalnih samouprava.\nOlja Stanić Marić iz Ministarstva je objasnila da prilikom konkurisanja za realizaciju projekata, privrednici moraju imati vlasništvo nad zemljištem, “treba da budu spremni da će im po nekad biti potrebno kofinansiranje, kao i pojedine dozvole, ali i da moraju biti posvećeni realizaciji projekta”. Kako je naglasila, ne postoji način da gradovi i opštine direktno dobiju sredstva iz različitih fondova, već je neophodno da sarađuju sa Ministarstvom energetike, razvoja i zaštite životne sredine.\nDušanka Samardžić, savetnica predsednika PKS rekla je da privrednici nisu sposobni da sami finansiraju projekte, i da im je zato potrebna stručna pomoć Komore prilikom praćenja poziva, odgovaranja na aplikacije, pravovremenog kandidovanja i učešća.\nSamardžićeva je objasnila da PKS učestvuje i u praćenju programa EU namenjenih jačanju konkurentnosti malih i srednjih preduzeća (COSME), čija je vrednost procenjena na 2,3 milijarde eura, kao i programa razvoja naučnotehnoloških inovacija (HORIZON), za period od 2014. do 2020. godine, sa vrednošću od oko 80 milijardi eura.\nOd MiG na 18/02/2014 / Investicije / Ostavite komentar


Izjava IGK povodom godišnjice od Kristalne noći | Institut za istraživanje genocida Kanada (IGK)\nIzjava IGK povodom godišnjice od Kristalne noći\nIzjava Instituta za Istraživanje Genocida Kanada povodom godišnjice od Kristalne noći\nInstitut za istraživanje genocida Kanada podsjeća na godišnjicu Kristalne noći – nacističkog pogroma Jevreja, koji se obilježava kao Međunarodni dan borbe protiv fašizma i antisemitizma. Sječajući se na žrtve holokausta, sječamo se i žrtava agresije na Republiku Bosnu i Hercegovinu i genocida nad Bošnjacima.\nNasilje koje se dogodilo na njemačkim ulicama i trgovima 9. novembra 1938. godine označilo je početak državno organizovanog, pravno legitimisanog i javno podržanog progona Jevreja koji je završen ubistvom šest miliona nedužnih muškaraca, žena i djece. U “Kristalnoj noći” njemački nacisti su razorili, uništili i opljačkali bezbroj jevrejskih radnji, preduzeća i institucija, zapaljeno je više od 1.000 sinagoga, potpuno razoreno više od 7.000 jevrejskih preduzeća, kao i brojni jevrejski domovi, bolnice, škole i druge institucije. Tokom neobuzdanog nasilja koje je uživalo široku podršku svih segmenata nacističkih vlasti, ali i običnih građana, ubijena je najmanje 91 osoba jevrejskog porijekla, a oko 30.000 je odvedeno u koncentracione logore.\nPouka koju moramo da izvučemo i stalno ponavljamo je jednostavna i jasna, nikada više holokaust, nikada više genocid. Na žalost nismo još naučili lekciju holokausta jer se u srcu Evrope u eri zaštite ljudskih prava i sloboda poslije zakletve nikad više desio genocid nad Bošnjacima u Bosni i Hercegovini. Upravo na Kristalnu noć 1993. godine barbarski je srušen Stari most, simbol priznavanja, poštovanja, prihvatanja, tolerisanja drugog i drugačijeg. Sramno je što Međunarodni krivični tribunal za područije bivše Jugoslavije smatra Stari most, historijsko djelo svijetske kulturne baštine, legitimnom vojnom metom. Takva odluka Tribunala u Hagu ne ide u prilog učenju lekcije iz Kristalne noći.\n← Akademija povodom 25. novembara Dana Državnosti B&H\nDan sjećanja →


Vreme danas: Sunčano, pa oblačno, do 19 stepeni - Sputnjik Srbija\n23:18 16 Januar 2021\nVreme danas: Sunčano, pa oblačno, do 19 stepeni\n00:01 05.04.2020 (osveženo 07:06 05.04.2020) Preuzmite kraći link\nVremenska prognoza (301)\nVremenska prognoza za nedelju, 5. april.\nU Srbiji pre podne pretežno sunčano, posle podne promenljivo oblačno, sa maksimalnom temperaturom do 19 stepeni.\nNa jugu i istoku Srbije će biti umereno i potpuno oblačno, ponegde sa slabom, kratkotrajnom kišom, na visokim planinama slabim snegom.\nKasnije posle podne i uveče postepeno razvedravanje u svim predelima.\nDuvaće slab i umeren, u planinskim predelima povremeno jak, istočni i severoistočni vetar.\nJutarnja temperatura od 2 do 8 stepeni, najviša dnevna od 12 na jugu do 19 stepeni na severu i zapadu zemlje.\nVremenska prognoza u gradovima širom Srbije, nedelja, 5. april\nU Beogradu pre podne pretežno sunčano, posle podne promenljivo oblačno.\nJutarnja temperatura oko 8, najviša dnevna oko 18 stepeni.\nPrema prognozi za narednih sedam dana, početkom sedmice u jutarnjim satima ponegde slab prizemni mraz. Tokom dana pretežno sunčano uz dalji porast dnevnih temperatura, i to posebno u drugoj polovini sedmice kada će biti i iznad višegodišnjeg proseka.\nU ponedeljak i utorak u košavskom području duvaće umeren i jak jugoistočni i istočni vetar, na jugu Banata povremeno sa olujnim udarima.\n23:13 Zasijao Stefan Nemanja: Prvi put upaljena rasveta na postamentu spomenika /foto/\n22:59 Zašto je sneg beo: Odgovara profesor fizike\n22:45 Pomirenje Kine i Amerike preko kafe: Si Đinping poslao pismo počasnom predsedniku „Starbaksa“\n22:30 Može li novi šef nemačkih demohrišćana „ući u cipele“ Angele Merkel i kao kancelar\n22:17 Ledeni surfing na jezeru Ladoga /video/


Nikana.gr - tekstovi sa ključnom reči: Blog\nTekstovi za ključnu reč - Blog\n24 objekta pronađeno\nDodato 24. april 2012. 18 komentara\n"Vaši utisci" Eh, nije lako pisati dok duša boli! :-) Dođosmo pre nedelju dana sa Tasosa. Uskrs je bio lepši nego bilo koji do sada! :-) Dok smo bili na Tasosu, nisam smela ni da mislim o našim brojnim prijateljima, takođe zaljubljenicima u Tasos - šta li...\nDodato 14. jul 2012. 2 komentara\nŽiveći dugi niz godina u Grčkoj sa Grcima, mogu reći da je u pitanju divan narod, narod koji nam je po mnogo cemu sličan. Situacija u koju su došli nikako nije zasluga tog istog naroda koji je živeo onako kako je jedino znao i umeo, u skladu sa situacijom i...\nDodato 22. april 2012. 4 komentara\nDodato 23. april 2012. 15 komentara\nDodato 14. novembar 2011. 8 komentara\nProšla je sezona, prošao i moj odmor i tek sada polako sumiram utiske. Bilo je pomalo naporno, odlazak na plažu gotovo neizvodljiv, prvobitan plan upoznavanja sa svim gostima nemoguća misija, odlazak u agenciju svake večeri sveo se na dva-tri odlaska nedeljno, odgovoreno na 70% mejlova… S druge...


Danas se rađaju generacije dece čiji će najveći deo života biti posredovan medijima - od trenutka kada se beba rodi, kada se doslovno uslika trenutak rođenja, pa ta slika skajpom, vajberom ili MMS-om dođe do svih zainteresovanih tetki, baba i ostale rodbine; pa kroz crtane filmove koje mogu da puštaju na televizoru ili na Jutjubu, pa sve do igračaka koje simuliraju mobilne telefone i kompjutere, tako pripremajući decu za trenutak kada će i sami postati vlasnici „pravih igračaka“.\nFOTO: Kultur punkt\nI generacije mladih danas odrastaju i žive tako što se bude, ležu i provode dan sa mobilnim telefonom i vaj-faj internetom. I pre nego što se pošteno rasane već besomučno skroluju po prostranstvima sajber prostora, bilo da se dopisuju putem nekih aplikacija, proveravaju mejlove ili čitaju statuse ili tvitove svojih digitalnih prijatelja i pratilaca. Od najranijeg uzrasta, deca se pripremaju za život koji će biti oblikovan i posredovan medijskim slikama. Veliki deo stvarnosti kojima su okruženi biće medijski dorađena, te je stoga neophodno naučiti ih da razlikuju „stvarne“ od medijskih slika.\nIz tog razloga se danas u modernim društvima pretpostavlja da više nije dovoljno samo opismeniti decu, tačnije naučiti ih kako da čitaju i pišu, ili im pružiti osnovna informatička znanja (informatička pismenost), već da je neophodno i medijski ih opismeniti – naučiti ih da čitaju i pišu medijske poruke.\nSkadinavske države, Kanada, Velika Britanija i Mađarska neke su od zemalja koje su u svoj školski sistem uvrstile i medijsku pismenost. Cilj ovog programa je da nauči ljude kako da procenjuju, analiziraju i kreiraju medijske poruke. To dalje znači da bi deca deca trebalo da nauče i kako da se zaštite od negativnih strana medija.\nMedijsko obrazovanje bi trebalo da stoji kao štit između nas i celokupnog spektra medija kojima smo svakodnevno okruženi i koji pokušavaju da svojim porukama, bilo da je reč o vestima, reklamama ili drugim vrstama propagande, dopru i utiču na nas. Dakle, cilj ovakvog obrazovanja nije samo u tome da nas tehnički osposobi da ovladamo različitim medijima, već da nas nauči kako da preispitujemo, procenjujemo i analiziramo ono što čujemo, vidimo ili pročitamo u medijima.\nOvaj pristup polazi od toga da nije dovoljno da znamo da čitamo slova da bismo razumeli neku medijsku poruku. Za razumevanje je nužno da postoji svest o tome da mediji nisu puki prenosioci stvarnosti, već da oni uvek zastupaju nečije parcijalne interese i poglede na svet, a da to najčešće nije očigledno naglašeno.\nMedijsko opismenjavanje za cilj ima kreiranje svesnih pojedinaca koji kritički promišljaju medijske poruke i prilaze im sa više različitih strana. Za razliku od generacija naših baba i deda koji su uveliko verovali svemu što pročitaju u novinama, današnje generacije taj luksuz sebi ne mogu da priušte i trebalo bi da nekoliko puta promisle pre nego što odluče da veruju. Medijsko obrazovanje predstavlja osnovni skup znanja neophodnih da se i prema nekom mediju, ali i prema medijskim sadržajima, formira kritička distanca.\nFOTO: Sz press\nTako se medijski pismenom osobom podrazumeva čovek koji zna da su medijski sadržaji svesno i ciljano napravljeni, zna ko je pisao novinski tekst ili ko je pravio televizijski prilog, ko je vlasnik medija koji koristi, ali poznaje i medijske zakone, jasno mu je ko ima pristup medijima, a ko ne. On poznaje i jezik kojim se mediji služe – jasno mu je koje jezičke tehnike mediji koriste da prenesu neka značenja ili ideje.\nTakođe, medijski pismen čovek svestan je da mediji ne odslikavaju, već samo reprezentuju stvarnost – biraju da prenesu samo onaj deo stvarnosti koji njima odgovara, a neretko i dodaju ili izmišljaju. Konačno, on je i svestan da pojedinci različito reaguju na medijske poruke, te mora voditi računa na to kome se mediji obraćaju, ko je njihova ciljna grupa i na koji način dolaze do publike.\nDanas se gotovo svakodnevno mogu čuti glasovi o pogubnom uticaju medija na decu i omladinu. Negativne i oštre kritike zameraju medijima senzacionalizam, tabloidizaciju, podilaženje najnižim ukusima, defetizam i neznanje. Često se kao rešenja za ovakvu sliku pominju zabrane, ograničenja i ukidanja, a malo se može čuti o ovom modelu za koji su se odlučile neke od najrazvijenijih zemalja sveta.\nZaboravlja se da je skoro uvek najbolji lek prevencija i da je od bilo kakvih zabrana, po pravilu, delotvornije dugoročno planiranje. U najkraćem, to znači da ne treba menjati medije, već da obrazovanjem treba medijski osvestiti publiku, pa će se onda i sami mediji promeniti.\nPasioniani posmatrač života sa tedencijom učešća.\nDraga Dejanović: Ja sam žena, ali smem\nRođena je 1840. godine u Staroj Kanjiži, rasla u Starom Bečeju, ali mala sredina je od nje ipak oformila veliku ličnost, neuobičajeno veliku za ženu ...\nKako pomažemo Fejsbuku da zarađuje?\nMark Zakerberg je peti najbogatiji čovek na planeti. Od kada je pokrenuo Fejsbuk 2004. godine, ova društvena mreža ne prestaje da raste. O tome svedo...\nFISEC 16: O zaštiti životne sredine\nFISEC 16 je druga međunarodna studentska konferencija koja okuplja stručnjake iz prirodnih i društvenih nauka, a održaće se u Studentskom kulturnom ce...\nČiji je lakat na naslovnici magazina ,,Time”?\nComic Sans: Najomraženiji font na svetu\nVinsent Koner stoji iza svog rada: „Ponosan sam na Comic Sans“.\nDa li smo spremni za novi semestar?\nNaporan period ispitnih rokova je za nama. S nestrpljenjem se očekivao zasluženi odmor. Ali, jesmo l...


18 Feb 08:11 Međunarodna saradnja\n20 Dec 11:16 Međunarodna saradnja\nNaši profesori u Švedskoj\n19 Apr 08:56 Međunarodna saradnja\nPoseta gimnaziji u Malmeu U periodu od 26. do 30. aprila grupa profesora Matematičke gimnazije nalazi se u uzvratnoj poseti Gimnaziji "Malmo Borgarskola" u Malmeu u Švedskoj.\nPoseta nastavnika MG iz Zagreba\n18 Apr 11:42 Međunarodna saradnja\nProfesorke Bernarda Mlinarić (fizika), Zlatka Markučić (informatika) i Eva Špalj (matematika) predvođene direktorom Josipom Harcetom iz Matematičke gimnazije (XV gimnazija) iz Zagreba posetile su našu školu 30. i 31. januara 2014. godine.\nGosti iz Helsinkija\n13 Dec 20:29 Međunarodna saradnja\n18 Nov 15:59 Međunarodna saradnja\nGostovanje dr Antona Zoriča\n21 Apr 07:32 Međunarodna saradnja\nUčenici MG u poseti Švedskoj\n01 Apr 11:20 Međunarodna saradnja\nU okviru međunarodne saradnje, koju naša škola intenzivno neguje, u utorak 22. marta 2016. godine naših 10 učenika predvodnenih profesorkama Mirjanom Katić i Ivanom Jovanović Mastilović otišlo je u uzvratnu posetu švedskoj gimnaziji "Fenix" iz mesta Vageryd. U toku šestodnevne posete učenici i profesori su imali priliku da obnove stara prijateljstva započeta pre godinu dana kada su švedski đaci i profesori posetili našu školu i upoznaju se sa švedskim obrazovnim sistemom i specifičnostima održavanja nastave u njihovoj gimnaziji. Naša delegacija je imala prilike da prisustvuje različitim časovima i konceptima nastave kao i da se upozna sa švedskim mentalitetom i kulturom. Šveđani su bili jako dobri domaćini i tokom boravka smo imali prilike da obiđemo drugi najveći grad u Švedskoj- Geteborg kao i poznati naučno-prirodnjački centar "Univerzarijum" u tom gradu. Boravak je bio jako prijatan i koristan i radujemo se eventualnoj budućoj saradnji.\n16 Mar 12:10 Međunarodna saradnja\n20 Mar 12:20 Međunarodna saradnja\nPoseta ambasadora Majkla Devenporta\n13 Feb 13:08 Međunarodna saradnja\nPoseta nastavnika Matematičke gimnazije iz Zagreba\n03 Feb 08:17 Međunarodna saradnja\nProfesorke Bernarda Mlinarić (fizika), Zlatka Markučić (informatika) i Eva Špalj (matematika) predvođene direktorom Josipom Harcetom iz Matematičke gimnazije (XV gimnazija) iz Zagreba posetile su našu školu 30. i 31. januara 2014. godine. Postignut je dogovor o budućoj saradnji i razmenjena iskustva u radu sa najtalentovanijim učenicima.\nZvanični sajt XV gimnazije\nMG posetio ambasador Francuske\n18 Nov 11:32 Međunarodna saradnja\nU ponedeljak, 18. novembra 2013. godine Matematičku gimnaziju je posetio gospodin Fransoa Gzavije Denio (François-Xavier DENIAU), ambasador Francuske u Beogradu. U srdačnom razgovoru sa direktorom škole Srđanom Ognjanovićem, gospodin Denio je obećao da će pomoći Matematičkoj gimnaziji da uspostavi saradnju sa sličnom školom u Francuskoj. Takođe, posetio je čas francuskog jezika i čas verovatnoće i na kojima je razgovarao sa učenicima MG.\nPoseta Moskovskoj školi\n07 Jun 11:35 Međunarodna saradnja\n19 Nov 14:01 Međunarodna saradnja\n31 Oct 10:07 Međunarodna saradnja\n25 Oct 11:49 Međunarodna saradnja\n02 Aug 10:19 Međunarodna saradnja\nSaradnja sa školom iz Beča\n19 Apr 00:00 Međunarodna saradnja\nDelegacija iz Pekinga\n05 Apr 11:45 Međunarodna saradnja\nGosti iz Moskve\n30 Mar 08:45 Međunarodna saradnja\n09 Mar 00:00 Međunarodna saradnja\n24 Jan 00:00 Međunarodna saradnja


Standardi i sertifikacije Evropske atletike – Road Running Serbia\nRoad Running Serbia, kao telo Atletskog Saveza Srbije, naslanja se na programe koje Evropska atletika (EA) razvija i propisuje u oblasti organizacije trka.\nAtletski Savez Srbije je članski savez Evropske Atletike, pa je Road Running Serbia polazna tačka za sve organizatore trka koji bi da uvedu standarede i sertifikuju svoje događaje kroz program RUNNING FOR ALL.\nO programu “Trčanje za sve” (Running For All)\nStandardi bezbednosti i kvaliteta Evropske atletike za ulične trke služe kao osiguranje za trkače iz čitave Evrope.\nPo njima se razlikuju trke koje poštuju standarde i one koje ne traže sertifikaciju ili ocenjivanje. Oni stvaraju temelj za “Trčanje za sve”, jak i prepoznatljiv brend za aktivnosti trčanja u čitavoj Evropi.\nTri nivoa standarda obuhvataju sve vrste i opsege trka.\n1 zvezdica (*)\nTrka ispunjava garantovane minimalne zahteve za bezbednost i zaštitu sportista u toku trke s malim brojem trkača.\n3 zvezdice (***)\nTrka garantuje dobar nivo bezbednosti i zaštite i trkačima pruža zadovoljavajući nivo kvaliteta usluga u sklopu trke s velikim brojem trkača.\n5 zvezdica (*****)\nTrka garantuje opsežan nivo bezbednosti i zaštite i usluge visokog kvaliteta za trku sa znatnim brojem trkača.\nDa bismo postigli njihove standarde, trke ocenjujemo u ukupno 54 kriterijuma koje pokrivaju ove oblasti: Administracija i finansije, Staza, Merenje vremena, Odgovornost za životnu sredinu i društvena odgovornost, Merenje staze, Medicinska usluga, Rezultati, Bezbednost, Prateće usluge.\nPreuzmite “Standarde bezbednosti i kvaliteta trrka na putu”, zajedno sa kriterijumima na srpskom ovde.\nKako postavljamo standarde?\nDa bismo obezbedili legitimnost i kredibilnost, kao i da bismo osigurali da standardi uzimaju u obzir današnje trkače i organizatore trka, savetovali smo se sa ovim grupama: Trkači, Organizatori trka, Članski savezi Evropske atletik i Stručnjaci za takmičenja i medicinski stručnjaci.\nZa trkače čitave Evrope ili sve međunarodne posetioce, koji žele da učestvuju na događaju, znak Evropske atletike za kvalitetnu drumsku trku znači garanciju i sigurnost da organizatori poštuju standarde bezbednosti i kvaliteta i da su odgovarajuće ocenjeni.\nInternet portal “Trčanje za sve”, koji je dostupan na brojnim evropskim jezicima, služi kao centralno mesto za informisanje i nudi kalendar sertifikovanih trka. Uz mogućnost da se ostave utisci sa trka, u stilu portala Trip advajzora (Trip Advisor), takođe deluje kao dugotrajan i rastući izvor za razmenu znanja i saveta među kolegama.\nZa organizatore trka\nOrganizatorima trka oznaka kvalitetne drumske trke znači kredibilnost, i pruža uverenje trkačima, političkim organima ugostiteljske zemlje, članskim savezima, ponuđačima usluga, sponzorima i drugim partnerima.\nPruža dodatnu promociju događaja, kao i priliku za podizanje i održavanje nivoa učešća, i izdvaja sertifikovane trke od događaja bez standarda.\nPortal “Trčanje za sve” deluje kao kanal za prijavu na sertifikaciju i korišćenje brenda u promotivnim materijalima, kao i dodatan kanal za promovisanje događaja. Pruža međunarodni portal na brojnim evropskim jezicima, koji trkačima omogućava pristup korisnim informacijama.\nZa članske saveze\nČlanski savezi biće uključeni u sistem monitoringa i odobrenja za sertifikaciju trka i imenovaće sertifikatore za trke sa 3 i 5 zvezdica. Oni će promovisati sistem organizatorima trka, klubovima i trkačima.\nTime se postiže veća povezanost svih uključenih u trčanje i trkačke događaje u članskim savezima, kao i dodatan publicitet za savez i njegove druge inicijative. Takođe se otvaraju mogućnosti za potencijalna partnerstva i edukativne inicijative.\nZa Evropsku atletiku\nNaš cilj je da budemo priznat partner trka s masovnim učešćem i priznat prirodni autoritet za trkački pokret. Kao vlasnici internetske platforme i sistema za monitoring, odgovorni smo za edukaciju i podršku sertifikatorima, a delujemo i kao veza između članskih saveza i organizatora trka.\nNakon što detaljno pročitate i primenite standarde na vašim trkama, posetite sajt Running for all, i popunite prijavu. Kada prijava stigne, EA će kontaktirati Road Running Serbia i mi ćemo proveriti vašu prijavu.\nUkoliko vam je potrebna pomoć prilikom bilo kog dela prijave vaše trke slobodno nas kontaktirajte, rado ćemo vam pomoći u procesu prijave i sertifikacije.\nPoseti sajt Running for all (engleski, srpski)\nPreuzmi standarde – kriterijume (srpski)\nBrošura Running for all (engleski)\nPrijavite vašu trku za sertifikat


Predsednik Srbije Aleksandar Vučić istakao je danas, nakon sastanka sa njegovim slovenačkim kolegom Borutom Pahorom u Beogradu, da svaki sastanak, a tako i ovaj, može da bude kamen u kući mira koju pokušavamo da izgradimo u regionu.\nVučić je, na zajedničkoj konferenciji za štampu, preneo da je sa Pahorom razgovarao o situaciji u regionu, bilateralnim odnosima, evropskoj perspektivi Srbije I svim temama od interesa za dve strane.\n- Ovaj susret je još jedna potvrda sadržajnog, intenzivnog dijaloga. Mislimo da imamo veoma, veoma dobre odnose sa Slovenijom. Kao primer za saradnju je, što smo naglasili u razgovoru, činjenica da smo pre 10 godina imali trgovinsku razmenu u vrednosti od 572 miliona evra, a danas je gotovo udvostručena na 1,2 milijardu evra. Naravno ima prostora za još bolju i uspešniju saradnju i mislimo da će takva trgovinska razmena samo da raste - dodao je on.\nKazao je da očekuje da će se u narendom periodu odrediti termin za održavanje šeste sednice dve vlade u Sloveniji. Vučic je rekao da je Pahor osoba poznata kao podržavalac evropske integracije Zapadnog Balkana, a tako i Srbije.\nKazao je da su razgovarali o regionalnoj stabilnosti I svim problemima.\n- Govorili smo i o situaciji na KiM, našim odnosima, dijalogu u Briselu i problemima sa kojima se suočavamo trudeći se da se sačuvamo mir i stabilnost. Istakao sam značaj očuvanja mira, stabilnosti i sigurnosti za sve ljude u regionu. Svaki razgovor koji vodimo u regionu, a i ovaj, može da bude kamen u kući mira koju pokušavamo da izgradimo - naglasio je Vučić.\nPredsednik Slovenije uskoro u poseti Banjaluci: Nakon Makrona i Brnabićeve, Stanivuković sa Pahorom (FOTO)\n"EU ne sme da pogreši u ovom slučaju" Nema budućnosti bez inkluzije Zapadnog Balkana\nUpoznao je, kaže, Pahora i sa elementima inicijative Otvoreni Balkan i sa dobrim posledicama koje ta inicijativa donosi za zemlje učesnice uz nadu da će i drugi razumeti da će doneti samo korist. Odnosi između srpske i slovenačke države, ponovio je, je na izuzetnom nivou.\n- Verujem da su to odnosi međusobnog poverenja i uvažavanja. Svaki susret dodatno doprinosi razvoju naših odnosa - naglasio je on.\nVučić je podsetio da je Slovenija sedma zemlja po broju vojnika koje ima u sastavu Kfor-a, a Srbija želi još bližu saradnju sa međunarodnom vojnom misijom na KiM, koja ima veoma važnu ulogu u očuvanju mira.\n- Naša saradnja i dobra komunikacija od vitalnog je interesa za sve stanovnike na KiM, u ovom slučaju za srpsko pre svega. Jedan deo sloveančkoh kontingenta učestvuje u čuvanju manastira Visoki Dečani što je od posebnog značaja za nas - zaključio je Vučić.\nPahor: Zabrinut sam zbog nekih procesa na Zapadnom Balkanu\nPredsednik Slovenije Borut Pahor izjavio je danas u Beogradu, posle sastanka sa predsednikom Srbije Aleksandrom Vučićem, da je zabrinut zbog nekih procesa i izjava koje se mogu čuti na Zapadnom Balkanu, a naročito tu poslednje vreme, i poručio da EU na njih može da odgovori brzim i uspešnim širenjem na Zapadni Balkan.\nPahor je istakao da bi to bilo odlučujuće za mir i bezbednost, kao i blagostanje ljudi na Zapadnom Balkanu.\n- Hvala predsedniku Vučiću za ovaj razgovor i što je spomenuo slovanačke vojnike na KiM i sutra ću ih posetiti - rekao je Pahor i dodao da će se tokom posete KiM založiti kod sagovornika da se implementira sve što je dogovoreno Briselskim sporazumom.\nPahor je rekao da je zabrinut i zbog toga što je zastao dijalog između Beograda i Prištine da bi ga trebalo nastaviti.\nSlovenija je veliki zagovornik tog dijlaoga i još uvek ga podržava, kazao je on i istakao da zastoj u dijalog ne koristi ni Srbiji niti Kosovu, kao ni regionu niti EU: "Treba nastaviti pregovore kako bi se odnosi regulisali da ne bi ugrozili mir, bezbednost i saradnju u regionu".\nPahor je izjavio i da ne može da ne bude zabrinut za situaciju u zemljama Zapadnog Balkana, gde se, kaže, produbljava nepoverenje među liderima što je pretnja miru i bezbednosti na ovim prostorima. On je rekao da će lično učiniti sve da se proces priključenja zemalja Zapadnog Balkana nastavi i ubrza.\n- Ne mogu da ne budem zabrinutiji svih ovih godina, sve to vreme kada se lično mnogo bavim ovim prostorom i kada sa svim liderima imam dobre odnose, koji mi omogućavaju da sagledam veoma objektivno situaciju. Na bilateralnom i multilateralnom nivou poslednjih godina je došlo do produbljivanja nepoverenja, što je direktna pretnja miru i bezbednosti - rekao je Pahor.\nFoto: Tanjug/Dimitrije Goll / Tanjug\nKao neko ko je 30 godina mogao da prati razvoj situacije u regionu i 15 godina u Evropskoj uniji učiniće, ističe, sve da se Evropska unija ozbiljnije suprotstavi svim opasnostima na ovom području: "Učiniću sve što je u mojoj moći da se taj proces priključenja nastavi ne samo kada je reč o pitanjima reformi, bilateralnim i multilateralnim odnosima... Jer ovde nije pitanje kvaliteta života, već o pretnji miru i bezbednosti u regionu".\n"Izjave o promeni granica ugrožavaju mir u regionu"\nPredsednik Slovenije istakao je da izjave o promeni granica ugrožavaju mir i bezbednost na Zapadnom Balkanu i ocenio da je jedini odgovor na rast nacionalizma i ideje o promeni granica proširenje EU.\nPahor je, na pitanje da li će EU osuditi izjave albanskih zvaničnika o ujedinjenju Kosova i Albanije, rekao da nema nadležnosti ni mandata da odgovara u ime EU, ali da je njegovo mišljenja da takve izjave produbljuju zabrinutost.\n- Izjave o promeni granica ugrožavaju mir i bezebdnost na Zapadnom Balkanu i to važi za sve koji se služe u poslednje vreme takvim izjavama. Sve to, čega smo poslednjih godina, posebno prošle godine svedoci, svima kojima je u interesu trajni mir, bezbednost i saradnja država mora da zadaje brigu - naglasio je on.\nKazao je da je jedini odgovor na rast nacionalizma i ideje o promeni granica proširenje EU I da Unija ima odgovornost da se tome posveti bolje nego što se posvećuje sada zbog nekih drugih prioriteta i problema sa kojima se suočava iznutra i spolja. Istakao je da se radi o pitanju mira i bezbednosti, jer može doći do ireverzibilnih procesa.\nVučić je, na pitanje da li je razgovarao sa Pahorom o tome zašto EU ćuti, ne osuđuje sve učestalije izjave albanskih zvaničnka o formiranju Velike Albanije, kazao da to nije pitao svog slovenačkog kolegu, jer on nije odgovoran za to.\n- Da li će EU da reaguje iduće godine za Vaskrs ili za Novu godinu, ne znam, ali ove izjave su date pre 10 dana. Da sam ja tako nešto rekao bilo bi potrebno da reaguju minut i po iz Brisela i iz svih evropskih gradova. Odgovor Brisela na moje pitanje što ne reaguju obično je: "Vi Srbi nemate pravo na to, svi drugi imaju" - rekao je on.\nVučić je kazao da mu je važno da dobije odgovor od njih da nije u pravu, a vid, kako kaže i da jeste: "Samo jednom da je neko pomenuo formiranje Velike Srbije obesili bi me u Briselu. Nema si problema bratko, kako bi rekli na jugu Srbije".\nVučić je istakao da je Slovenija imala dobru volju, uvek bila koretan partner Srbiji, čiji je glas želela uvek da čuje. Pahor je istakao da Slovenija i Srbija nemaju otvorenih pitanja i da je zadovoljan što je došlo do pomeranja u okviru sukcesije.\n- Mi smo sat i po razgovarali kako da svi koji se zalažemo za mir, bezbednost i saradnju, evropsku perspektivu Zapadnog Balkana, reagujemo da bismo doprineli da se ne vrati u ovaj deo Evrope ponovo neprijateljstvo, zameranje i zastarele ideje - objasnio je on dodajući da je razgovor sa Vučićem u Beogradu bio koristan pred njegovu sutrašnju posetu Prištini.\nVučić: Reforme su zbog nas\n- Ako EU kaže da ćemo otvoriti klastere, hvala, ako neće da otvorimo klastere - opet hvala, mi reforme sprovodimo zbog svojih građana - poručio je danas predsednik Srbije Aleksandar Vučić.\n- Kažu da smo sve ispunili, a da li ćemo da otvorimo klister, bog sveti zna - rekao je Vučić odgovarajući na pitanje slovenačkog novinara.\nKako je pojasnio, uvek postoji mogućnost da neko može da kaže da mu se nešto ne sviđa, te da u EU postoji princip da uvek zemlje članice nađu jednu zemlju koja će da kaže da će zbog bilateralnih razloga negde nešto da zaustavi.\n- Tako Bugarska radi sa Severnom Makedonijom, tako će oko Srbije kad zatreba Hrvatska ili neko drugi i to tako može doveka da traje. Nemam nameru nikome da se dodvoravam, ako hoćete da nam otvorite klastere - super, hvala, ako nećete - super hvala- rekao je Vučić.\nOn je poručio da je najvažnije da se Srbija razvija i da ekonomski raste i razvija se. U tom smislu, naveo je da će Srbija, kumulativno, gledano 2020. i 2021. godinu, najbrže da raste u celoj Evropi.\n- A, da li će EU da prihvati sve što smo uradili, posebno oko vladavine prava, pokrenuli smo promenu Ustava, u skladu sa zahtevima EU i mnoge druge. Ako kažu u redu je, hvala, ako ne - opet hvala. Svoju zemlju uređujemo zbog sebe - rekao je Vučić.\nDodao je da nije problem samo do Srbije, već da očigledno problem postoje i u EU.\nNa aerodromu Pahora sačekao ministar finansija\nPodsetimo, Pahor je danas doputovao u Beograd, a na aerodromu "Nikola Tesla" dočekao ga je ministar finansija Srbije Siniša Mali.\nFoto: Tara Radovanović / Tanjug/AP\nBorut Pahor u Beogradu\nPredsednik Srbije Aleksandar Vučić ugostiće po podne slovenačkog predsednika na radnom ručku u vili "Bokeljka".\nPovodom toga na zvaničnom Instagram nalogu objavljeno je nekoliko njihovih fotografija uz tekst: "Zadovoljstvo mi je da, danas u Beogradu, ugostim na radnom ručku predsednika Republike Slovenije".\nSlovenačko predsedništvo saopštilo je ranije da će Pahor u ponedeljak posetiti KiM gde će razgovarati sa predsednicom privremenih institucija Vjosom Osmani i premijerom Aljbinom Kurtijem, a trebao bi da obiđe i pripadnike kontingenta slovenačke vojske u sastavu Kfora.


APEL ZA ODBRANU KiM: Vučićeve "vizije" najavljuju PRODAJU Kosova i Metohije - Jutarnji GLASnik\nSAOPŠTENjE POKRETAČA APELA ZA ODBRANU KOSOVA I METOHIJE\nAleksandar Vučić se ponovo oglasio (intervju u Kuriru od 6. maja 2018) svojim „vizijama“, koje imaju samo jednu vrlinu – otvoreno, bez uvijanja, najavljuju predaju, tačnije prodaju Kosova i Metohije.\nPonovo je izrekao neistinu da „mi već od 2008. imamo nezavisno Kosovo“, iako, makar kao pravnik, zna da nema državnosti bez članstva u UN. A pošto je i ovoga puta dopustio stolicu u UN za „Kosovo“, jasno je da srpska pokrajina može lako postati nezavisna od Srbije ako se njemu dopusti da i nadalje (protiv Ustava ove zemlje) na svoju ruku pregovara. Doduše, rekao je da nije spreman da kaže „evo vam nezavisno Kosovo nizašta“, ali to nema značenje: „nizašta na svetu nisam spreman da predam našu svetu zemlju“, jer, kako reče: „od sveta čeka ponudu koja će biti za nijansu bolja nego do sada“, kojom bi za već „kovertirano“ priznanje Kosova Srbija „dobila“ nešto zauzvrat – „i teritorijalno i u pogledu svega drugog“. Drugim rečima, Vučić nije spreman da dopusti nezavisno Kosovo budzašto, ali zato jeste – za „nešto“!\nOnaj ko se zakleo na čuvanje integriteta Srbije najotvorenije trguje njenom teritorijom i suverenošću. On posledice ubistava, pljačke i etničkog čišćenja Srba naziva „realnošću“ i Velikoj Albaniji u nastajanju predlaže razmenu srpskih teritorija (četiri opštine na severu Kosova) za srpske teritorije (cela Metohija, najveći deo Kosova, Preševo, Bujanovac). Iako u svom otužnom mesijanstvu duboko ubeđen u to da će neka „istorija“ – albanska, nemačka, britanska…(?), ali svakako ne i srpska – dati za pravo njegovim „vizijima“, Vučić je svestan da „mu Srbi nikada neće oprostiti svoju bolju budućnost i mir“ – „jer smo nerealni i jer nismo naučili“, pa je izvesno „da za bilo kakvu odluku o Kosovu neće imati ni razumevanja niti većinsku podršku našeg naroda.“\nKada već ima takvu golemu nesreću da predvodi tako nezahvalan i mazohistički narod, koji – kako je Vučić naučio iz drugosrbijanskih „jevanđelja“, koja je, očigledno, imao na umu dok je svojom verolomnom desnicom u Skupštini skrnavio Miroslavljevo jevaneđelje – ume da slavi samo „poraze i ratove“, zašto ga ne prepusti njegovoj nesreći i preda nekom manje „prosvećenom“ kormilo srpske države? Na tome bi mu većina Srba bila duboko zahvalna, jer mi ne umemo da cenimo njegovu „žrtvu“, „dalekovidost“, to što je uspešno usvojio „gradivo“ koje mu je utuvljeno na nekoj „brzopoteznoj“ NATO-obuci za „lidere“ iz Istočne Evrope, koji će bespogovorno slediti njihove naloge, čak i kada je to u bolnoj suprotnosti i sa zdravim razumom i elementarnim moralom. Jer, kako reče Vučić, „Srbi su takvi.“\nZaista je vreme da ponovo budemo takvi i da kao narod ustanemo pre nego bude kasno, pre nego aktuelni predsednik,čiji je državnički kompas odavno razmagnetisan, ne počini veleizdaju i potpiše nepovratnu istorijsku kapitulaciju svih srpskih naraštaja od postanka našeg naroda do danas.\nInformativna služba DSS 9.5.2018\nTagged ALEKSANDAR VUČIĆ, APEL ZA ODBRANU KOSOVA I METOHIJE